SNS Užice: Najoštrije osuđujemo divljačko ponašanje dela opozicije - OGLASNA TABLA - INFO\n18 марта, 2019 0634\nSAOPŠTENjE GRADSKOG ODBORA SRPSKE NAPREDNE STRANKE UŽICE\nPoslednja dešavanja nedemokratskog i nasilničkog ponašanja jednog dela opozicije potvrđuju još jedan pokušaj nametanja volje manjine nad većinom. U jednom demokratskom društvu gde je država omogućila i garantovala svakom pojedincu da slobodno izrazi svoj stav pa i svoje neslaganje sa politikom države i pravo nametnula se jedna neobična potreba: da se protivzakonito i silom uređuju stvari u državi i društvu.\nNasilnički upad u zgradu Radio televizije Srbije, maltretiranje službenih lica na svojim radnim mestima i pretnje po bezbednost i živote svidž onih koji ne misle kao oni u suštini je poruka kakvu Srbiju žele tajkun Đilas i fašista Obradović.\nMi, užički naprednjaci, ponosni smo na našeg predsednika koji i u ovakvim trenucima pomračenja uma i razuma ljudi poput Obradovića i Đilasa ima visok nivo državničke mudrosti i smirenosti. Spremni smo da u slučaju potrebe dođemo u Beograd ili u bilo koji deo naše zemlje u nameri da pružimo podršku politici mira, stabilnosti, prosperiteta i razvoja.


Kako je nagrađeno znanje pančevačkih đaka | EVROPA NA DLANU - Magazin za đake i studente\nKako je nagrađeno znanje pančevačkih đaka\nZnanje, talenat, vredan rad, uvek će naći pravi put da budu nagrađeni.\nDevetnaest đaka iz devetnaest pančevačkih osnovnih škola nagrađeno je besplatnim putovanjem u Sankt Peterburg, koje su omogućile „Ruske državne železnice“. Na ovo vredno putovanje poslalo ih je samo znanje koje su pokazali na takmičenju u poznavanju ruske kulture, umetnosti, sporta, istorije.\nTest su sastavili profesori Ruske škole u Beogradu i Miodrag Radojković, član Gradskog veća u Pančevu. Na petodnevno putovanje otići će posle 15. jula i moći će da se upoznaju sa drugim najznačajnijim gradom u Rusiji i jednim od značajnijih evropskih gradova.\nPrimer da Pančevu ne nedostaju talentovana deca su i Anastasija Živković, Anđela Buvač, Isidora Škrbić, Nikolina Mauzer, Teona Jovanović, Teodora Ilić, učenice pančevačke Muzičke škole „Jovan Bandur“. Ove pijanistkinje su osvojile šest prvih mesta na „Evroregionalnom konkursu“ u Temišvaru, održanom od 8. do 10. maja.


Ambasada SAD: Kosovo lider u borbi protiv terorizma i ekstremizma - Politički.rs\nAmbasada SAD: Kosovo lider u borbi protiv terorizma i ekstremizma\nAmbasada Sjedinjenih Američkih Država u Prištini ocenila je da je Kosovo lider u borbi protiv terorizma i ekstremizma.\nReakcija ambasade dolazi nakon jučerašnjeg saopštenja ministra unutrašnjih poslova Dželjalja Svečlje da je Kosovo vratilo 11 svojih građana iz zona sukoba u Siriji.\n“SAD čestitaju jučerašnju repatrijaciju kosovskih građana iz zona sukoba u Siriji. Ovaj povratak pokazuje spremnost Kosova da preuzme odgovornost za svoje građane dajući primer drugima. Kosovo je lider u borbi protiv terorizma i ekstremizma”, navodi se u saopštenju ambasade.\nSvečlja je prethodno izjavio i da će Kosovo uvek biti dom njegovih gradjana.\n“Oni koji su počinili zločine, ovde ili u inostranstvu, biće krivično gonjeni. Ženama i deci koje smo danas vratili potrebna je naša pomoć i podrška”, rekao je ministar.\nOd izbijanja sukoba u Siriji i Iraku, oko 400 stanovnika Kosova otputovalo je u Siriju, a medju njima su bili muškarci, žene i deca.\nOd tog broja, do sada su se na Kosovo vratile 242 osobe.\nTagged: AMBASADA SAD, KOSOVO, TERORIZAM


Kada je reč o masaži stopala većina pomisli na opuštanje i relaksaciju. Međutim, ona ima i višestruko lekovito dejstvo na celokupno ljudsko zdravlje.\nKada masažu obavlja stručno lice poboljšanje zdravlja je zagarantovano. Ovaj vid masaže je ustvari jedan vid terapije koja oslobađa telo od stresa i pomaže kod anksioznosti. Isto tako veoma je efikasna u otklanjanju bolova.


Euro Heat plasirao nove izmenjivače toplote na tržište - Fond za inovacionu delatnost\nNovi izmenjivači toplote Euro Heat-a\nYou are here: Fond za inovacionu delatnost » Vesti » Euro Heat plasirao nove izmenjivače toplote na tržište\nPosted in: Vesti- Sep 16, 2013\nKompanija Euro Heat iz Kragujevca nakon jednogodišnje implementacije projekta je ostvarila prve rezultate komercijalizacije novog proizvoda, pločastih izmenjivača toplote, koji su razvijeni uz sufinansiranje u okviru Programa ranog razvoja Fonda za inovacionu delatnost.\nEuro Heat, koji se bavi razvojem i proizvodnjom rashladne i ventilacione opreme za industriju, je svojom inovacijom privukla pažnju potencijalnih kupaca i već je sklopila poslove vezane za prodaju ovih izmenjivača sa kompanijom Nuova Imas iz Italije, Meggle iz Kragujevca, Petrochemical iz Pančeva, TE Kostolac iz Kostolca i sa nekoliko termoelektrana u Srbiji. Izuzetne karakteristike novog proizvoda i pristupačna cena omogućavaju da ovaj proizvod bude konkurentan na tržištu. Proizvod će se u bliskoj budućnosti naći i na tržištu drugih zemalja Evropske unije i zemalja bivšeg Sovjetskog Saveza.\nProjekat je od 9. maja 2012. godine finansiran kroz Program ranog razvoja i obuhvata razvoj prototipa i testiranje proizvoda, kao i sertifikaciju u skladu sa važećim direktivama za sve dimenzije ovog proizvoda. Ukupna vrednost projekta iznosi 92,710 evra dok je Fond za inovacionu delatnost finansirao iznos od 80,000 evra.\nGlavne prednosti u poređenju sa konkurentnim proizvodima su pojednostavljeno projektovanje, proizvodnja, instalacija i održavanje, mogućnost projektovanja i za velika toplotna opterećenja (do 100,000 kW), kompaktan oblik – jednostavan za transport i sklapanje, smanjen broj elemenata za zatvaranje – jeftinija i brža proizvodnja, mogućnost da se koristi u skoro svim granama industrije. Danas, kompanija Euro Heat je jedini proizvođač ove vrste izmenjivača toplote u Južnoj Evropi.


Jedan od lidera Demokratskog fronta (DF) Milan Knežević rekao je da će taj savez podržati novu crnogorsku vladu mandatara Zdravka Krivokapića, očekujući da im pripadnu funkcije u vlasti “po dubini”.\n“Oni koji su sa nama prošli proteste, progone i diskriminaciju treba da dobiju određeno zadovoljenje, bilo po dubini ili po širini. Vjerujem da svi zajedno imamo obavezu prema ljudima koji su zajedno s nama nosili ovaj barjak otpora i pobune”, rekao je Knežević, ocjenjujući da je “sve ostalo brutalna prevara”.\nOn je rekao da će se čim se steknu uslovi, a svakako prije održavanja sjednice Skupštine 2. decembra predložiti stranačkim organima da podrže prijedlog buduće vlade, iako je DF “izopšten iz procesa” njenog formiranja.\n“Ja sam Zdravka Krivokapića predložio za mandatara 23. septembra na konstitutivnoj sjednici Skupštine i još jednom dokazao da je DF bio i ostao glavni zamajac borbe protiv DPS-a, bez obzira na postizbornu nepravdu sa kojom se suočavamo”, rekao je Knežević.\nOdgovarajući na pitanje kakvu očekuje odluku Apelacionog suda u slučaju “državni udar”, Knežević je rekao da bi, kada bi Crna Gora bila “uređena pravna država, očekivao da vijeće uzme u obzir sve novodostavljene dokaze i donose odluku isključivo na osnovu prava i zakona”.\n“Ovako mi se čini da se radi o svojevrsnom političkom taktiziranju koje ima za cilj nastavak našeg institucionalnog mrcvarenja i stvaranja atmosfere nepodobnosti “, dodao je Knežević.\nNepravosnažnom presudom u slučaju pokušaja terorizma i državnog udara na dan izbora 2016. godine, lideri DF-a Andrija Mandić i Milan Knežević osuđeni su na po pet godina zatvora, dok su organizatori navodne kriminalne grupe Rusi Eduard Šišmakov i Vladimir Popov osuđeni na 15, odnosno 12 godina zatvora.\nU drugostepenom postupku Apelacioni sud u Podgorici razmatra žalbe na prvostepenu presudu.\nTags\t#crna gora\t#Milan Knežević\nBiH dobila dvije nagrade u akciji "Za novi kvalitet u turizmu"


Tako je to u medijima – na društvenim mrežama napravite rečenicu sa kojima će ljudi i prosečna publika identifikuju. To je reč ZVERINJAK. Dovoljno je pogledati naslovne strane naše tabloidne štampe pa videti kako se samo forsiraju pojave koje donose veliki tiraž i pobuđuju niske strasti. Nije mi jasno po čemu su bitni Milijana i Milojko da bismo apsolutno svaki ...\tOpširnije »\nPsiholozi su definisali narcisoidnu osobu kao onu čiji interesi, ljubav i prioriteti postoje isključivo radi zadovoljenja sopstvenih potreba i onu koja potrebe, osećanja i stavove drugih ljudi smatra manje važnim. Spritualni narcis je narcisoidna osoba koja svoju „važnost“ bazira na lažnom uverenju da je njegov stepen duhovnosti iznad drugih. Spiritualni narcisi umišljaju da su postigli visoki duhovni nivo i da im to ...\tOpširnije »\nStranica 12 of 179« Prva...«1011121314\t»\t203040...Poslednja »


Izvor: Luftika.rs, 28.Jan.2020, 02:41 (ažurirano 02.Apr.2020.)\nPošto je antibakterijski i protivupalni proizvod, soda bikarbona je idealna za čišćenje kože. Ovaj proizvod ne samo da uklanja mrtve ćelije i bakterije, već sprečava i njegovo širenje, piše Still.\nPored toga, soda nikad neće narušiti vaš prirodni nivo >> Pročitaj celu vest na sajtu Luftika.rs << pH kože. Međutim, postoje osobe sa izuzetno osetljivom kožom, te je za njih ovaj proizvod previše agresivan.\nSoda bikarbona i voda Domaći piling od sode bikarbone i vode pomaže pri zasićenosti kože kiseonikom, takođe sprečava pojavu ranih bora.\nOvaj piling pomaže u omekšavanju sebuma, što olakšava uklanjanje prljavštine i mrtvih ćelija.\nSoda bikarbona i ovsena kaša Ovaj piling je odličan za borbu protiv akni, kožu čini glatkom i sjajnom. Ovsena kaša deluje kao prirodni ovlaživač koji je unapređen dodavanjem sode bikarbone. Maska od ove dve namirnice kožu opskrbljuje sa vitaminima, mineralima i uljanim hidratima.\nSoda bikarbona i mleko Mleko sadrži vitamine i ako se nanese direktno na kožu, pretvara se u prirodni ovlaživač jer sadrži mlečnu kiselinu. Ovaj sastojak povećava prizvodnju kolagena i elastičnost.\nMaslinovo ulje i soda bikarbona Soda bikarbona u ovom slučaju pomoći će vam u borbi protiv akni, jer sadrži antibakterijske supstance.\nSirće, limun i soda bikarbona Kombinacija ovih sastojaka podstiče prirodni piling, ovaj recept čini kožu mekom i glatkom. Konkretno, limun je odgovoran za smanjenje staračkih pega, ožiljaka, daje sjaj karakterističan za zdravu kožu.\n10 koristi sode bikarbone za zdravlje


Slušali smo uznemiravajuće statistike o smrtnim slučajevima, koji su se nizali kao posledica korona virusa tokom prethodnih 59 dana. Čak ni danas situacija s brojem obolelih nije baš opuštena, jer kako stoji na sajtu Covid19.rs, imamo 105 novih zaraženih u poslednja 24 časa. Ipak, sajt nam otkriva još jedan podatak zbog kojeg izgleda da smo stvarno na korak bliže pobedi epidemije,\nNaime, u poslednja 24 časa se nije dogodio smrtni slučaj uzrokovan korona virusom. Nadamo se da će tako i ostati i da je ovo stvarno znak da opada "snaga" virusa, kako tvrde stručnjaci poslednjih par nedelja.\nPodsetimo, u Srbiji je, od kako je svetska pandemija uzela maha preminulo 237 osoba, a zaraženo je 11.000 ljudi.\nIako struka i dalje nije usaglašena po pitanju toga koliko su dosadašnje mere bile neophodne, epidemiolozi upozoravaju da je moguće uvođenje novih mera odnosno vraćanje na rigoroznije mere, ukoliko se situacija pogorša. Zato je i dalje preporučeno da održavamo društvene kontakte na minimumu i da nosimo masku i održavamo higijenu ruku na najvišem nivou. Pandemija je daleko od gotove, iako za sada izgleda kao da jenjava.


RECIKLAŽA - korišćenje otpada kao sirovine - Centar kreativnih vještina\n08:21:03 | Ponedeljak, 27. Jun 2022\nRECIKLAŽA - korišćenje otpada kao sirovine\nDanas je u Hotelu ,,Berane“, u okviru radnog rucka sa mladima održano edukativno predavanje na temu ,,RECIKLAŽA - korišćenje otpada kao sirovine“ koje je bilo namijenjeno za srednjoškolce iz opstine Berane.\nTokom predavanja prikazan je edukativni video o značaju reciklaže i štetnosti nepravilnog odlaganja otpada za zdravlje i životnu sredinu.\nPutem edukacije o problemima upavljanja otpadom, vrstama otpada i načinima sprovođenja reciklaže učenicima se ukazuje na proaktivnu ulogu koju imaju u društvenoj zajednici.\nUčenici su bili interaktivni i davali konstruktivne predloge o realizaciji pojedinih segmenata zaštite životne sredine, kroz reciklažu i smanjenje štetnih materijala kao i spremnost da ličnim primjerom pokažu koliko je bitno da svako od nas da svoj doprinos u zaštiti životne sredine.\nMladi imaju veoma bitnu ulogu u širenju svijesti o važnosti reciklaže medju širom društvenom zajednicom ali i u vezi riješavanja problema u vezi sa upravljanjem ambalažnim otpadom.\nAktivnost je realizovana u okviru projekta ,,Upravljanje otpadom - mladi kao čuvari prirode“ koji se realizuje u partnerstvu sa NVO Šansa a koji je podržan od strane Ministarstva ekologije, prostornog planiranja i urbanizma.\nČitaj još Vozi oprezno - putuj sigurno\tSrednjoskolci krenuli sa časovima engleskog jezika


pink.rs | Kompanija Nutaniks pravi evropski razvojni centar u Srbiji\nKompanija Nutaniks pravi evropski razvojni centar u Srbiji\nPremijerka Ana Brnabić se danas sastala sa osnivačem kompanije Frejm Nikolom Božinovićem i suosnivačem i generalnim direktorom kompanije Nutaniks (Nutanix) Diražem Pandejem, koje su lideri u oblasti klaud softvera i istakla da je Srbija otvorena i spremna za saradnju sa vodećim svetskim kompanijama u oblasti IT industrije.\nBrnabić je izrazila zadovoljstvo što su predstavnici Nutaniksa izabrali našu zemlju za ulaganje i dalje širenje razvojnog centra, saopšteno je iz vlade.\n- Našoj IKT industriji su potrebni partneri kao što je Nutaniks, najbrže rastuća softverska kompanija u istoriji, koji će nam pomoći da odgovorimo na izazove četvrte industrijske revolucije i podstaći druge domaće IKT kompanije da razvijaju inovacije - istakla je Brnabić.\n- Digitalizacija je jedan od ključnih prioriteta Vlade Srbije i predstavlja našu šansu da se pridružimo ekonomski najrazvijenijim zemljama - istakla je premijerka.\tSrpsko-američki startap Frejm je pre tri nedelje prodat Nutaniksu za 165 miliona dolara, a njegov osnivač Nikola Božinović postao je potpredsednik kompanije.\nPredstavnici kompanije Nutaniks, na čelu sa generalnim direktorom Pandejem posetili su Beograd, kako bi se upoznali sa razvojnim timom startapa Frejm, a predsednicu Vlade izvestili o svojim planovima daljeg razvoja u Srbiji.\nIzrazili su zadovoljstvo kvalitetom kadrova u Srbiji i istakli da ći njihov centar biti jedan od najvažnijih za razvoj njihovih prizvoda u budućnosti.\n- Cilj nam je da tim koji Frejm već ima, proširimo u evropski razvojni centar Nutaniksa u Srbiji. U sledeću fazu rasta krećemo pre svega sa domaćim inženjerima, ali ćemo paralelno graditi i jednu širu organizaciju. Takođe, u Beograd planiramo da dovedemo i ljude sa raznih strana Evrope i sveta koji će da rade za Nutaniks - rekao je Pandej.\nOsnivač kompanije Frejm Božinović je istakao da u Srbiji postoji ogroman potencijal za razvoj IT industrije.\n- Nama je cilj da pomerimo standarde oko toga šta znači raditi nešto na svetskom nivou iz Srbije - rekao je Božinović.


Vesti online / Vesti / Svet / EU zabrinuta zbog vojne saradnje Srbije sa Rusijom i Belorusijom\nPredsednik Srbije Aleksandar Vučić je u maju ove godine izjavio da je zemlji potreban ruski gas i stoga podržava izgradnju "Turskog toka".\nOsim toga, EU izražava zabrinutost zbog vojne saradnje Srbije sa Rusijom i Belorusijom, a takođe preporučuje Beogradu da "obezbedi veću usklađenost" između svoje i evropske spoljne politike.\nIstovremeno, Evropski parlament podseća da Beograd dobija finansijsku pomoć od EU. Stručnjaci ističu da rukovodstvo Evropske unije traži načine da izvrši pritisak na srpsko rukovodstvo, pokušavajući da od njega dobije "političku lojalnost" u zamenu za dotacije. Pritom je sâm Beograd više puta izjavljivao da je zemlja zainteresovana za svestrane kontakte sa Moskvom i da ne želi da se pridruži antiruskim sankcijama.\n- (Evropski parlament) je zabrinut zbog kontinuirane vojne saradnje Srbije sa Rusijom i Belorusijom - navodi se u izveštaju.


ĐOKOVIĆ ZGAZIO ŠTRUFA - PRAVAC U POLUFINALE: Evo ko će biti sledeći protivnik našem najboljem sportisti - PRess Serbia\nHome » News » Sport » ĐOKOVIĆ ZGAZIO ŠTRUFA – PRAVAC U POLUFINALE: Evo ko će biti sledeći protivnik našem najboljem sportisti\nPrvi reket sveta Novak Đoković uspeo je da se plasira u polufinale turnira masters serije 1000. nakon što je savladao vrlo nezgodnog nemačkog tenisera Jana Lenarda Štrufa.\nProfunkcionisao je prvi servis prvog tenisera sveta te je u ranom periou prvog seta uspeo da napravi brejk i povede sa 3:1. Srpski teniser i nakon toga je nastavio da podiže ritam svoje igre te je rutinski priveo prvi set kraju, nakon tačno 30. minuta, rezultatom 6:3.\nKao i u prvom, tako ni u drugom setu nije funksionisao prvi servis nemačkog tenisera kome je upravo taj udarac i glavni adut. To je bilo dovoljno Đokoviću da oštrije napadne 34. tenisera sveta i dođe do brejka prednosti odmah na startu drugog seta.\nU nastavku meča može se reći da Nemac nije znao gde se nalazi, ređao je grešku za greškom, poeni su bili bez dužih razmena, u kojima je dominirao Novak.\nPri rezultatu od neverovatnih 5:0, u gemu u kome je prvi reket sveta servirao za meč, popustila je koncentracija srpskog tenisera te je u tom gemu napravio više grešaka nego u čitavom setu.\nPropuštena jedna meč lopta i šansa za brzim rešavanjem meča, dodatno je iznerviralo Đokovića koji je motivisano ušao u sledeći gem u kome je imao tri vezane meč lopte, iskoristio je prvu i nakon 64. minuta igre došao do trijumfa i u drugom setu od 6:1.\nSrpski teniser će se u polufinali sastati sa španskim teniserom Robertom Bautistom Agutom koji je u spektakularnom meču savladao prošlogodišnjeg šampiona Danila Medvedeva.\nPRess Serbia > News > Sport > ĐOKOVIĆ ZGAZIO ŠTRUFA – PRAVAC U POLUFINALE: Evo ko će biti sledeći protivnik našem najboljem sportisti\nTagoviJan Lenard Štruf Novak Đoković polufinale sinsinatij


ČUDO U NIŠU: Železničar od poraza do pobede za dva minuta! (Video) – Balkan-Handball.com\nHome / Balkan / ČUDO U NIŠU: Železničar od poraza do pobede za dva minuta! (Video)\nU najdramatičnijoj utakmici dosadašnjeg toka srpskog šampionata, Železničar je na volšeban način savladao Metaloplastiku na svom terenu 34:33 (18:15). Dobar deo domaćih navijača se već pomirio sa porazom, pošto su Šapčani tačno dva minuta pre kraja vodili sa 31:33. Ipak, gosti su do kraja zaradili dva iskuljčenja, a izabranici Đorđa Teodorovića su napravili preokret i slavili golom Marka Milosavljevića iz kontra napada u poslednjoj sekundi igre.\nŽelezničar je na taj način izbegao drugi uzastopni neuspeh nakon poraza od Crvene zvezde u prošlom kolu, dok je Metaloplastika propustila sjajnu priliku da nastavi pobednički niz, i drugi put ove sezone ostala kratkih rukava u dramatičnom finišu, računajući poraz od Rudara na svom parketu.\nDelovalo je da će domaćin rutinski upisati nove bodove, pošto je vodio čitavim tokom meča, u prvom poluvremenu i sa plus pet. Međutim, Metaloplastika je serijom 4:0 preokrenula i povela 31:33, ali je sav trud pao u vodu u poslednjih 120 sekundi utakmice.\nNajefikasniji u pobedničkim redovima bio je pomenuti Milosavljević sa sedam golova, jednim više od Petrovića, dok su pet puta pogađali Egić i Anđelković. Na drugoj strani, Pisarić se istakao sa sedam, po šest su dali Vorkapić i Brajović, a pet Lisica.\nPogledajte spektakularan finiš utakmice u Nišu:\n← Prethodni članak ARKUS (9.kolo): Voša u Pančevu, Šapčani u Nišu\nNaredni članak → Teodorović: Ovo je meč za TV ekrane, prava reklama za srpski rukomet!


Uskoro počinje eksploatacija crnog gabra u Žagubici\nTanjug 17. aprila 2019. 14:51\nBEOGRAD – Srpska kompanija Balkan stone partner (BSP) group international postala je vlasnik rudnika crnog gabra iz ležišta Crna reka kod Žagubice, i ovaj materijal će prvi put biti eksploatisan u Srbiji, najavili su danas predstavnici kompanije na otvaranju Međunarodnog Sajma kamena- 11. Stone Expo Serbia.\nFabrika će se nalaziti u blizini nalazišta Crna reka u opštini Žagubica, a na Sajmu kamena koji se održava u okviru Sajma građevinarstva najavljeno je strateško partnerstvo sa opštinom kada je reč o zapošljavanju ljudi u eksploataciji, a u narednom periodu i u fabrici za preradu kamena.\nIgor Đajić predsednik grupacije rekao je da je uz strateško partnerstvo sa opštinom Žagubica, planirano da u narednom periodu bude izgrađena i fabrika za preradu crnog gabra što će umnogome umanjiti potrebu za uvozom sličnih materijala.\n„Taj materijal je vrlo često korišćen za javne radove, a eksploatacija crnog gabra u Srbiji kreće uskoro“, rekao je Đajić i zahvalio predstavnicima opstsine Žagubica koja je izašla u susret i predlozila ugovor o strateškom partnerstvu.\nKako kaže, proširili su planove i umesto same eksploatacije, pokrenuće i preradu.\nĐajić je naveo da budući da se sa promocijom materijala počelo u Vrnjačkoj Banji prvi blok Crystal Black biće donacija za jedan od spomenika koji će se nalaziti u centru ove opštine.\nBudući da se u Beogradu planira spomenik Luki Ćeloviću koji je podigao Savamalu sledeći blok će biti donacija Gradu Beogradu.\nĐajić kaže da se sada praktično počinje sa geološkim istraživanjima a da će u narednih mesec, dva izaći prvi blokovi .\nSajam kamena otvorio je gradski arhitekta Marko Stojčić koji je rekao da je ta manifestacija prilika da se predstavnici grada upoznaju sa time šta domaći trgovci imaju da ponude.\n„Ovo što kompanija BSP radi odgovara upravo onome što gradu Beogradu i tržistu Srbije treba, a to je proširenje pešackih zona, na čemu se intenzivno radi, jer smo izašli iz perioda kada smo uređivali pešačke zone jeftinijim materijalima neke površine koje su rađene pre 10, 15 godina i one su već spremne za rekonstrukicju“, rekao je Stojčić.\nNivo kome će se težiti kaže, je korišćenje kvalitetnih materijala otpornih na sve uslove.\n„U tom pravcu sada idemo- ka rešenjima koja su dugoročno isplativa. Kvalitet moraju ispuniti svi koji dobavljaju i sporucuju materijale, a važno je zato da imamo nove dobavljače i nove materijale koji nam daju dobre ideje“, rekao je Stojčić.\nOn je zahvalio predstavnicima kompanije BSP na donaciji koju će grad Beograd dobiti za spomenik Luki Ćelović.\nOtvaranju Sajma kamena na štandu BSP prisustvovao je i pomoćnik predsednika opštine Žagubica Dušan Milosavljević.\nZnačaj početka ekspoloatacije u nalazištu Crna reka je mnogostruk, ali u kompaniji prvenstveno ističu kamen crni gabro koji se koristi kao materijal za popločavanje javnih površina, i koji će biti mnogostruko jeftiniji, jer neće biti carine i troškova prevoza kao što je to bio slučaj do sada kada su korišćeni inostrani materijali.\nJoš od vremena SFRJ, kamen gabro tipa Jablanica (BiH) je bio rudnik koji je najviše snabdevao izvođače pa je vremenom pronašao i svoje mesto u javnim tenderima gde se po navici pisalo kamen tipa gabro Jablanica.\nIz BSP grupacije navode da će se pokretanjem eksploatacije na teritoriji Srbije, dobiti potreban kamen po nižoj ceni, a pokreće se industrija (prerađivači, kamenoresci), odnosno doprinosi novim zapošljavanjima.\nCrni gabro Crystal Black je kao material već prepoznala kompanija Eagle hills i uzorak koji im je predstavljen prihvaćen je kao material za popločavanje svih javnih površina u projektu Beograd na vodi.\nInače, BSP grupacija je lider u snabdevanju kamenom po najnižim cenama (bez velikih trgovačkih marži) jer je predstavnik rudnika iz celog sveta.


Pastor i Štark razgovarali o značaju jevrejske zajednice | Happy BSC portal\nPredsednik Skupštine Vojvodine Ištvan Pastor i novoizabrani predsednik Jevrejske opštine Novi Sad Mirko Štark razgovarali su danas o značaju jevrejske zajednice i kulture u celokupnoj multikulturalnoj slici Novog Sada i Vojvodine.\nSkupština Vojvodine saopštila je da su tema razgovora bili i planovi u cilju negovanja tradicije jevrejske zajednice i njenog očuvanja.\nPastor je naglasio da će jevrejska zajednica uvek imati podršku Skupštine AP Vojvodine, kao i njegovu ličnu.\nPastor i Štark razgovarali su o načinima na koji se najefikasnije mogu sačuvati i rekonstruisati sakralni objekti ove zajednice.\nŠtark je istakao posebno zadovoljstvo zbog obnove sinagoge u Subotici, kao i zbog renoviranja sinagoge u Senti.\nOn je Pastora obavestio i o kulturnim programima koje Jevrejska opština planira da realizuje poput dana jevrejske kulture i dodao da Jevrejska opština uzima aktivno učešće u programima u okviru manifestacija koje se u Novom Sadu organizuju povodom titule Evropske prestonice kulture.


BAKNTROTIRALA NOVOSADSKA TURISTIČKA AGENCIJA – Prosperitet\nBAKNTROTIRALA NOVOSADSKA TURISTIČKA AGENCIJA\nnovembra 2021. godine zbog prezaduženosti novosadska turistička agencija “Kompas Tourism & Travel DOO” je otišla u stečaj.\nTuristička agencija kao organizator putovanja je uoči početka letnje turističke sezone 2021. otkazala sva putovanja, te nisu realizovana ni zamenska niti su ugovarana nova, a agencija je prestala s radom. Sektor turističke inspekcije je podneo predlog za oduzimanje licince zbog stečaja i taj postupak je u toku.\nMnogi potrošači koji nisu uspeli da iskoriste zamenska putovanja ili su čekali da istekne rok da bi mogli da dobiju svoj novac nazad, sada su zbunjeni i zabrinuti. Kažu da se na telefone koji su ostavljeni na sajtu niko ne javlja, pa već duže vreme ne mogu da stupe u kontakt sa agencijom, a od firmi koje su bile posrednici u prodaji aranžmana stižu im kontradiktorne informacije.\nOrganizator putovanja odnosno „Kompas“ je odgovoran za realizaciju putovanja i dužan je da vrati sredstva za otkazano pupovanje i ta odgovornost se ne može preneti na subagenta. Posrednik odnosno subagent ne može biti solidarno odgovoran za realizaciju putovanja kao ni za povraćaj sredstava putnicima. Potrošači koji su putovanje uplatili kod posrednika imaju ista prava kao i oni koji su putovanje ugovorili direktno sa organizatorom.\nU slučajevima kada se proglasi stečaj organizatora putovanja, aktivira se garancija putovanja odnosno polisa osiguranja koja je bila važeća u momentu zaključenja ugovora. Prema predstavnicima JUTE polisa osiguranja turističke agencije „Kompas“ trebala bi da pokrije sva potraživanja potrošača, ali s obzirom da se u ovom trenutku ne može utvrditi tačan broj oštećenih putnika i vrednosti nerealizovanih ugovora o putovanju postoji bojazan da potošači neće biti isplaćeni u punom iznosu. Naime, realan iznos potraživanja po korisniku garancije putovanja može biti srazmerno snižen u slučaju da iznos potraživanja svih korisnika garancije prekoračuje ugovoren ukupan limit pokrića.\nNa potvrdama da su uplatili putovanje, kao i na garancijama putovanja postoje informacije koja je osiguravajuća kuća garant. Potrošači se obraćaju toj osiguravajućoj kući sa dokumentima koje imaju vezano za turističko putovanje i čekaju povraćaj novca.\nOva procedura se može sprovesti i posredstvom subagenata, ali postoji opasnost da u tom slučaju, zbog nezavidne finansijske situacije u kojoj se mnoge turističke agencije nalaze, potošači ponovo budu oštećeni npr. ukoliko se računi turističke agencije nalaze u blokadi. Najbolja opcija jeste da se potrošači direktno obraćaju osiguravajućoj kući i da se novac direktno uplaćuje na račune potrošača, bez posrednika.\nPrema navodima Turističke inspekcije od oko 480 turističkih agencija za sada je u postupak stečaja ušlo njih 5, ali se očekuje da će i druge deliti ovu sudbinu s obzirom na stanje u turizmu.\nPodsećamo da je 19.11.2021. godine usvojena Uredba Vlade Republike Srbije o izmeni uredbe o ponudi zamenskog putovanja za turističko putovanje koje je otkazano ili nije realizovano usled bolesti kovid-19 izazvane virusom SARS-CoV-2. Produženi su rokovi za korišćenje zamenskih putovanja kao i za povraćaj novca za neiskorišćena putovanja do 31. decembra 2022. godine.\nDonošenje izmene uredbe je bilo u cilju zaštite aktera turistične privrede i opstanka brojnih agencija i više hiljada radnih mesta, a na štetu potrošača koji sada već pune dve godine čekaju na povraćaj sredstava za nerealizovana turistička putovanja.


U Evropu, ipak!\nVećina stanovnika Srbije opredeljuje se za ulazak Jugoslavije u Evropsku uniju (u budućnosti): 48 odsto potpuno odobrava ovu ideju, 29 odsto uglavnom odobrava, a svega 6 odsto je odbacuje, konstatuje se u knjizi "Javno mnjenje Srbije - između razočaranja i nade", koju je napravio\nSrećko Mihailović u saradnji sa Mirjanom Vasović, Zoranom Stojiljkovićem, Draganom Popadićem, Milkom Puzigaćom, Zoranom Slavujevićem i Stjepanom Gredeljem i koja je 24. januara promovisana u Institutu društvenih nauka u Beogradu. Prenosimo odlomak iz te knjige, odnosno iz teksta "Karakteristike grupnih identiteta i odnos prema društvenim promenama" Mirjane Vasović iz Instituta društvenih nauka.\nTu dijagnozu ne treba mešati sa nalazima o odnosu građana prema proteklom ratu - najviše ispitanika smatra da je najveći krivac Amerika, pa NATO, a znatan broj kaže da su odgovorni domaći akteri. Zoran Đ. Slavujević u članku o razmerama legitimnosti piše da deo tzv. difuzne podrške - intenzivirana nacionalna osećanja zbog eskalacije sukoba na Kosovu, patriotska osećanja u vreme agresije NATO na SRJ - nisu transformisana u direktnu podršku režimu i političkim institucijama iako je povećao poverenje u VJ i policiju, kao i u institucije poretka.\nPostoji upadljiva suprotnost između sve snažnijeg procesa političkog i ekonomskog povezivanja u Zapadnoj Evropi, posebno u periodu posle okončanja hladnog rata i traumatičnih događaja državne i društvene dezintegracije, u tom istom periodu, u zemljama postsocijalizma. Bivša Jugoslavija je, upravo, najžalosniji primer raspadanja kako države tako i društva, a današnja Jugoslavija (i Srbija), čini se, ponavljaju istu istoriju. Zato je pitanje o mogućnosti društvenih i političkih promena u Srbiji i pitanje mogućnosti zaustavljanja procesa dezintegracije i otkrivanja zametaka nekih budućih pokreta ujedinjavanja baziranih na novim osnovama. Između ostalog, to je i pitanje postojanja (vrednosnih, stavovskih i sl.) pretpostavki za usmeravanje društva i delovanje društvenih elita u tom pravcu.\nISTOK ILI ZAPAD: U ovom istraživanju ograničili smo se na ispitivanje stavova prema nekim oblicima političke i ekonomske integracije države, što predstavlja tek naznaku integrativnih potencijala u srbijanskom društvu. Na osnovu izjašnjavanja o preferiranim oblicima povezivanja, tj. o onom vidu državne integracije koji bi bio najbolji za budući razvoj Srbije, izdvojile su se sledeće opcije: značajna većina preferira povezivanje sa evropskim državama (56 odsto); sledi regionalno povezivanje sa bivšim jugoslovenskim republikama, odnosno sa susednim zemljama (ukupno 14 odsto); izrazita manjina zagovara izolacionizam i samodovoljnost (11 odsto). Pored toga, deo građana vidi budućnost Srbije u integraciju sa Rusijom (8 odsto). Mali broj ljudi (ukupno ispod 10 odsto) nalazi rešenje u integraciji sa nekim drugim zemljama (SAD 4 odsto, Kinom 3 odsto, kako je saopšteno prilikom promocije knjige, prim. red.).\nKO JE ZA EVROPU: Osnovni zagovornici povezivanja sa Evropom, prema očekivanjima, nalaze se među obrazovanijim, stručnjacima i službenicima, privatnim preduzetnicima, studentima i pripadnicima srednje i mlađe generacije. To su kategorije koje i inače pokazuju sklonost ka usvajanju širih geo-političkih identiteta (osećaju se pripadnicima Evrope i stanovnicima sveta). Međutim, čak i oni koji prihvataju lokalni identitet u većini smatraju da je integracija sa Evropom najbolji izbor.\nKO SU IZOLACIONISTI: Izolacionizam, tj. shvatanje da Srbija ne bi ni trebalo da se povezuje sa drugim državama, već "da se osloni na sopstvene snage" učestalije zastupaju najstariji, najmanje obrazovani, poljoprivrednici, domaćice i penzioneri. Zanimljivo je da ove kategorije stanovništva pokazuju i znatno veću sklonost ka integraciji sa Rusijom od ostalih. Ovi izbori odražavaju njihov tradicionalizam, ali i učinak nedovoljne informisanosti, političke nekompetentnosti, prijemčivosti u odnosu na oficijelnu propagandu i ideologizacije koja predstavlja reziduum nekadašnje političke socijalizacije.\nOpcija izolacionizma u ovim grupama često se pojavljuje kao pratilac ispoljavanja nacionalne isključivosti i lokalnog identiteta, što ukazuje na generalnu sklonost ovih slojeva ka socijalnoj "zatvorenosti".\nU izvesnoj meri zastupljena je i među pripadnicima srbijanskog društva koji, inače, naglašavaju vrednosti jugoslovenstva i jugoslovenskog patriotizma i identifikuju se prevashodno sa Srbijom i Jugoslavijom. S druge strane, naklonost evropskoj integraciji učestalije se povezuje sa odbacivanjem, negiranjem jugoslovenskog identiteta ("ne osećam se Jugoslovenom"), sa manjom spremnošću za odbranu zemlje i sa željom da se živi u nekoj drugoj zemlji umesto u Jugoslaviji.\nULAZAK U EU: Većina stanovnika Srbije opredeljuje se za ulazak Jugoslavije u Evropsku uniju (u budućnosti): 48 odsto potpuno odobrava ovu ideju, 29 odsto uglavnom odobrava, a svega 6 odsto je odbacuje. Pridruživanje Evropskoj uniji snažnije podržavaju iste one kategorije koje pokazuju sklonost širim oblicima grupne identifikacije uopšte - najobrazovaniji, stručnjaci, studenti, zaposleni u privatnom sektoru, srednje i mlađe generacije. Mada ovaj vid integracije uglavnom prihvataju i pripadnici ostalih društvenih grupa, među njima postoje značajne razlike u stepenu prihvatanja, pod uticajem istih socioekonomskih i vrednosnih faktora koji su pomenuti prilikom analize vrsta i širine socijalnih identifikacija.\nDeklarativno izjašnjavanje pojedinih grupa za uključivanje Jugoslavije u EU lakše je razumeti i tumačiti ako se ima u vidu smisao koji građani pridaju integraciji sa Evropom.\nPrema učestalosti pojavljivanja, izdvojile su se dve vrste odgovora: prva, čiji je smisao povezan sa očekivanjima u pogledu ekonomskog oporavka i napretka zemlje u okvirima evropske ekonomske unije (37 odsto) i druga, kojima se izražava shvatanje da politička i ekonomska izolovanost i autarkičnost ugrožavaju razvoj i opstanak zemlje (26 odsto). U suštini, obe vrste odgovora izražavaju uverenje da je pripadnost Evropi garancija (ekonomskog) napretka zemlje i "boljitka" uopšte. Elementi kulture i tradicije - bilo kao faktori koji nas povezuju i razlikuju od naroda Evrope - znatno se ređe pominju.\nPrevashodno ekonomski razlozi uključivanja u Evropsku uniju objašnjavaju i relativnu unisonost nacije, koja je prošla iskustvo drastične pauperizacije, kada je izjašnjavanje o ovom vidu integracije reč. Određene razlike, u pogledu značenja koje se pridaje evropskoj pripadnosti i koje mogu odražavati razlike u trajnijim dispozicijama, postoje jedino između najmanje i najviše obrazovanih. U prvoj grupi je znatno više onih kojima evropska pripadnost "ništa ne znači", a gotovo trećina i ne zna odgovor na pitanje o smislu integracije sa Evropom. Ovakvi odgovori odslikavaju parohijalnost ovih slojeva, ali i slabu obaveštenost koja je njen sastavni deo. Najobrazovaniji ispitanici nešto učestalije naglašavaju prednosti integracije u smislu veće mogućnosti ekonomskog razvoja zemlje i izlaženja iz stanja izolacije.\nRadikali protiv Amerike\nSrpski radikali na Petom otadžbinskom kongresu SRS-a, održanom u Beogradu u prisustvu 1000 delegata i 3000 gostiju u beogradskom Centru "Sava", kao prioritet spoljnopolitičkog delovanja SRS-a istakli su aktivnost na uključenju SRJ u punopravno članstvo saveza Rusije i Belorusije. Oni smatraju da se "novi svetski poredak mora slomiti, dok nije uništio celi svet" i uzdaju se "da će prijateljski narodi širom sveta, shvativši namere Amerikanaca, stati uz srpski narod i odlučno se suprotstaviti toj politici i odbraniti svoje zemlje".\n"Čeka nas teška borba i velika iskušenja. Moramo imati snage, pameti, hrabrosti i mudrosti da bismo odoleli neprijateljima. Nimalo ne potcenjujemo naše neprijatelje, znamo kolika je snaga SAD, koje žele da unište srpski narod. Svesni smo, ali uzmicanja nema. Da bismo opstali, moramo se boriti do poslednjeg daha", rekao je dr Vojislav Šešelj, predsednik Srpske radikalne stranke, na Petom otadžbinskom kongresu ove stranke.\nProtekli rat, ocenio je Šešelj, pokazao je da se Srbi ne mogu slomiti, a agresor je bio zaprepašćen našim junaštvom, hrabrošću i činjenicom da nigde u Srbiji nije bilo straha i panike.\nPrema njegovim rečima, pored agresije neprijatelj se služio i subverzivnom delatnošću, a teško je i sada odoleti lažima koje se lansiraju preko instrumentalizovanih medija, mada se u javnosti tih zemalja sve češće iznose dokazi o podmukloj kampanji.\n"Novi svetski poredak se mora slomiti, dok nije uništio celi svet. To je najgora varijanta totalitarizma koji je ova planeta upoznala. Uzdamo se da će prijateljski narodi širom sveta, shvativši namere Amerikanaca, stati uz srpski narod i odlučno se suprotstaviti toj politici i odbraniti svoje zemlje", naglasio je Šešelj.\nU tom cilju, kao prioritet spoljnopolitičkog delovanja SRS-a, on je naveo aktivnosti na uključenju SRJ u punopravno članstvo saveza Rusije i Belorusije, a ta stranka će puno pažnje posvećivati "strateškom jedinstvu Rusije i Kine", kao i naporima kineskog naroda da povrati svoje teritorije.\nUkazujući na neophodnost stvaranja Evrope slobodnih naroda i država, Šešelj je ocenio da će se Francuska i Nemačka, a i ostali, u najskorije vreme uspraviti i krenuti tim putem, jer "ne mogu dugo izdržati američke okove".


Pazi, snima se: Ruska nacionalna televizija u Srbiji - Novosti - Turistički svet\nTuristička organizacija Srbije je domaćin TV ekipe najgledanije ruske televizije "1. Kanal“. Turistička ponuda Srbije će po završetku projekta biti prikazana u okviru emisije "Život drugih ljudi“, čiji je autor i voditelj Žana Badoeva, zvezda ove ruske nacionalne televizije.\n„Život drugih ljudi“ govori o različitim aspektima života jednog naroda, ali i prikazuje prirodne lepote, kulturno-istorijske znamenitosti i sve što jednu zemlju čini posebnom i privlačnom za turiste. Tokom boravka u Srbiji, televizijska ekipa će posetiti Beograd, gde će snimiti Beogradsku tvrđavu, Hram Svetog Save, Knez Mihailovu, Muzej Nikole Tesle i beogradske pijace. Posebno će se osvrnuti na rad Beogradskog univerziteta. U planu je snimanje Rektorata, Studenskog grada i Mašinskog fakulteta. TV ekipa zatim putuje u Vrdnik gde će snimiti banjski kompleks i lokalne vinarije na Fruškoj gori.


08-08-2020 10:08 Svet Planeta\nTri ruska bombardera Su-35S presrela su juče američki strateški bombarder iznad Ohotskog mora, saopštio je u petak Nacionalni centar za kontrolu odbrane Rusije.\nSu 35 (Foto: mil. ru)\n"Ruski sistemi za kontrolu vazdušnog prostora otkrili su vazdušnu metu iznad neutralnih voda u Pacifiku. Meta se približavala ruskoj državnoj granici", saopštio je Centar.\nZbog toga su radi presretanja mete u vazduh podignuta tri lovca Su-35S iz sastava protivvazduhoplovne odbrane Istocnog vojnog okruga, prenosi TAS S.\nOni su metu identifikovali kao američki strateški bombarder B-1B i pratili ga iznad Ohotskog mora, navodi se u saopštenju i dodaje da američkom avionu nije dozvoljeno da naruši granicu Rusije.\n"Pošto je američki avion udaljen od ruske granice, ruski lovci su se bezbedno vratili u svoju bazu", navodi Ruski centar za kontrolu odbrane.\nNapominje se da je let tri ruska lovca izveden u skladu sa međunarodnim pravilima korišćenja vazdušnog prostora.\nPročitajte OVDE kakav se to preokret dogodio u slučaju Bejruta.


Nova banka – Dobit u prvom polugodištu porasla na sedam miliona KM – FENA-BIZ\nHome Finansije Nova banka – Dobit u prvom polugodištu porasla na sedam miliona KM\nNova banka – Dobit u prvom polugodištu porasla na sedam miliona KM\nSARAJEVO, 1. augusta (FENA) – U prvoj polovini 2019. godine Nova banka a.d. Banja Luka sačuvala je i dodatno osnažila poziciju vodeće banke u Republici Srpskoj i jednu od vodećih pozicija u Bosni i Hercegovini.\nBanka je ostvarila neto dobit od sedam miliona KM, što je 13 posto više u odnosu na isti period prethodne godine. Aktiva banke također bilježi rast od tri posto i sada iznosi 2.033 miliona KM. Krediti i depoziti bilježe rast od po tri posto, a stopa regulatornog kapitala Nove banke na datum 30. juni 2019. godine iznosi 15 posto.\nPredsjednik Uprave Nove banke Srđan Kondić smatra da ovakvi rezultati pokazuju da je ojačano povjerenje građana i korporativnih klijenata u Novu banku, kao lidera na bankarskom tržištu Republike Srpske i jedne od najvećih banaka u Bosni i Hercegovini, saopćeno je iz Nove banke.\n– Svi ključni pokazatelji koji su ostvareni su iznad plana i veći su nego prošle godine u istom periodu. Dobre rezultate smo postigli trudom i predanim zalaganjem naših zaposlenih, inteziviranjem tržišnog prisustva, kao i racionalizacijom troškova poslovanja. Ovaj poslovni rezultat pokazuje da Nova banka posjeduje veliki potencijal za dalji rast, kako na bankarskom tržištu Republike Srpske, tako i na bankarskom tržištu Bosne i Hercegovine. Istovremeno, rezultati Banci daju motiv, ali i nameće obavezu da i u narednom periodu odgovorno posluje, te dodatno unaprijedi svoje usluge prema klijentima – istakao je Kondić.\nBanka u narednom periodu, kako saopćavaju iz te finansijske institucije, planira dodatno povećati dostupnost svojih proizvoda i usluga klijentima, putem otvaranja novih poslovnica kao i putem razvoja digitalnih kanala distribucije, prvenstveno nove savremene mobilne aplikacije te novih multifunkcionalnih bankomata, na kojima će klijenti moći na lakši i jeftiniji način da obavljaju svoje transakcije, bez čekanja u redovima.\nNova banka ove godine obilježava 20 godina postojanja i rada. Banka svoje poslovanje obavlja putem 64 poslovnice i zapošljava 704 radnika.


KONAČNO: Nakon 70 godina otkrivena MRAČNA TAJNA PRVOG PREDSEDNIKA HRVATSKE | DNEVNE\nPrvi hrvatski predsednik Franjo Tuđman, bivši general JNA, radio je 1942. godine u Ministarstvu domobranstva Nezavisne Države Hrvatske (NDH), otkrivaju dokumenti koje je objavio zagrebački “Nacional”.\nMeđu objavljenim dokumentima su i oni iz policijske arhive iz kojih se vidi na kojoj je adresi bio prijavljen Tuđman i gde je boravio u Zagrebu dok je Ante Pavelić bio na čelu NDH, prenose beogradske “Večernje novosti”.\nList podseća da je deo Tuđmanove biografije koji se odnosi na taj period do sada bio nepoznat i da je podatke izneo Josip Manolić u najnovijoj knjizi “Špijuni i domovina”.\nTuđman o tim prvim godinama rata nije mnogo govorio, već je samo isticao detalj kada je odlučio da ode u partizane. U jednoj enciklopediji naznačeno je da je kao levičar bio pritvoren 1940. godine, a da je njegova porodica podržavala Hrvatsku seljačku stranku.\nZvanično je uvek naglašavano da je 1941. godine Tuđman prekinuo školovanje i uključio se u antifašistički pokret, ali o tome da je radio i u Ministarstvu domobranstva do sada nije bilo reči.


Uskoro promena vremena i sneg - Ozonpress :: internet portal\nRepublički hidrometeorološki zavod (RHMZ) Srbije je ponovo upozorio da će danas u košavskom području duvati jak jugoistočni vetar, povremeno sa udarima olujne jačine, od 17 do 25 metara u sekundi u donjem Podunavlju, Braničevu i Stigu.\nU Srbiji će sutra biti pretežno oblačno i malo hladnije, u Timočkoj Krajini i još ponegde sa slabom kišom.\nZa subotu, nedelju i ponedeljak se predvidja osetno hladnije, vetrovito vreme, uz umeren do jak jugoistočni vetar koji će u košavskom području povremeno biti i olujne snage. U većem delu Srbije vreme će biti pretežno oblačno, mestimično sa snegom, a na severu uglavnom suvo. Više padavina se očekuje na istoku i jugoistoku uz formiranje snežnog pokrivača, a u planinskim predelima i snežnih nanosa.


Vesti online / Vesti / Srbija / Vučić o Trampovom pismu: Nismo ni blizu rešenja\nSreda 24. 2. 2021.\nVučić o Trampovom pismu: Nismo ni blizu rešenja\nMoramo nastaviti da tražimo rešenje za Kosovo, jer će, u suprotnom, loša rešenja pronaći nas i vratiti nas unazad, poručio je danas predsednik Srbije Aleksandar Vučić, povodom pisma predsednika SAD.\nAleksandar Vučić (Foto: Arhiva)\nVučić je rekao da pismo Donalda Trampa u vezi sa KiM govori tri stvari, a jedna od njih je da su SAD zainteresovane za rešavanje problema Kosova kompromisom, kakvim takvim.\nPismo takođe pokazuje da je u ceo proces američki predsednik ukljucen po prvi put otvoreno, sto znači da će velika mašinerija podržavati dolazak do takvog rešenja, rekao je predsednik Vučić novinarima u Briselu.\nUz napomenu da je pročitao tekst o pismu, koje "i fizički" očekuje sutra, Vučić je rekao da nije saglasan sa Trampovom ocenom da su pregovori Beograda i Prištine u finalnoj fazi:\n- To što Tramp kaže da smo ušli u finalnu fazu, ja sa tim ne mogu u potpunosti da se saglasim. Ne mislim da smo blizu rešenja - rekao je Vučić novinarima i dodao da mu se čini da to "pokazuje kolika je zaintresovanost SAD da se dođe do rešenja".\nDa li je moguće doći do rešenja i da li je realno, zapitao je predsednik i dodao da ne misli da je lako i jednostavno.\n"Kosovo lakše diše od kad je stiglo Trampovo pismo"\n- Ali, mislim da nemamo alternativu nego da nastavimo da razgovaramo. Jer, ako ne budemo nastavili da tražimo rešenja, loša rešenja će pronaći nas i vratiti nas nazad - rekao je Vučić.\nU proces, prema njegovim rečima, treba da budu uključeni i drugi faktori, Rusija, Evropa, Kina, Ujedinjene nacije, da znaju šta je na stolu, o čemu razgovaramo i šta je to što možemo da postignemo.\n- Ali, ono što je važno u ovom trenutku je to da smo daleko od rešenja. Još nismo rešili ni takse, koje nisu ni formalni, ni mali razlog, već od suštinske važnosti za nas - rekao je predsednik Vučić.\nNa pitanje da li je poruka Trampa Tačiju indirektna poruka Ramušu Haradinaju, s obzirom da Tramp na neki način insistira na tome da Priština ne povlači poteze koji bi mogli region da vrate unazad, Vučić je rekao da je takva tumačenja čuo i danas u Briselu.\n- Ne mogu da govorim od koga sve, pošto nije fer, ali sam čuo takva tumačenja i ovde - rekao je Vučić.\nSRBIJA Ambasadorka tzv. države Kosovo sastala se sa Trampom\nSRBIJA Dačić: Idem u penziju kad još šest zemalja povuče priznanje


Vidaković: Svi penzionisani policajci da primaju penzije pod jednakim uslovima\n16/09/2019 | 16:04 ⇒ 18:15 | Izvor: SRNA\nPenzionisani policajci sa regije Birač podržavaju Prijedlog zakona o izmjenama i dopunama Zakona o policiji Republike Srpske da policajci nakon završenog radnog vijeka idu pod povoljnijim uslovima u penziju, ali i traže da se stvore zakonske mogućnosti da do sada svi penzionisani policajci primaju penziju po jednakim, odnosno povoljnim uslovima.\nRodoljub VidakovićFoto: SRNA\nPredstavnik penzionisanih policijaca sa regije Birač Rodoljub Vidaković rekao je novinarima nakon današnjeg sastanka penzionisanih policajaca te regije da je zatraženo od predstavnika vlasti, odnosno od svih poslanika u Narodnoj skupštini Republike Srpske, da pokrenu inicijativu da budu stvorene zakonske mogućnosti za to.\n- Vlada Republike Srpske trebalo bi da pripremi nacrt zakona o izmjenama i dopunama ovog zakona da i ova već penzionisana populacija policije bude obuhvaćena novim zakonom da dobiju povoljnije penzije, a ne da im se isplaćuju penzije na ime 40-godišnjeg radnog prosjeka - rekao je Vidaković.\nVidaković je podsjetio da novi zakon predviđa da policija ide u penziju sa obračunatim petogodišnjim najpovoljnijim prosjekom plate, a diskriminiše policajce koji su ranije otišli u penziju i najzaslužniji su za stvaranje Ministarstva unutrašnjih poslova /MUP/ Republike Srpske i otadžbine Srpske.\n- Zaključili smo da premijer Republike Srpske Radovan Višović i ministri unutrašnjih poslova i rada i boračko invalidske zaštite Republike Srpske Dragan Lukač i Duško Milunović prime delegaciju sa ovog skupa kako bi ih temeljno upoznali o ovom problemu - naveo je Vidaković.\nOn je naglasio da su svi do sada penzionisani policajci, uglavnom, bili borci prve kategorije i da, u skladu s tim, imaju puno pravo da traže da se u razumnom roku iznađu mogućnosti kako bi i ova kategorija policijskih službenika ostvarila povoljnije penzije.\n- Mi smo, iako smo penzionisani, i dalje profesionalci i nećemo na proteste jer Republika Srpska ionako ima mnogo neprijatelja, ali tražimo da se uvrstimo u povoljniji položaj penzionisanja - rekao je Vidaković.\nOn je dodao da mnogi penzionisani policajci zbog male penzije pod stare dane rade svakojake poslove da bi poboljšali svoj materijalni položaj, što ne priliči ljudima koji su sav svoj život posvetili radu i stvaranju ugleda MUP-a Republike Srpske.\nMilan Mrkajić, koji je radio na poziciji inspektora za opšti kriminalitet u Policijskoj stanici Šekovići, kaže da je u punu penziju, koja iznosi 480 KM, otišao prije devet godina.\nOn je apelovao na nadležne organe Republike Srpske da obrate pažnju na ovu kategoriju policije, jer su primorani zbog male penzije da rade poslove ispod ljudskog dostojanstva samo da bi dodatno zaradili za sebe i svoju porodicu.\nPedsjednik Boračke organizacije grada Zvornika Lazar Ristić rekao je da Boračka organizacija podržava aktivnost penzionisanih policajaca jer su oni sa ostalim borcima iznijeli veliki teret u stvaranju Republike Srpske i boljeg sutra svom narodu.\n- Podržavamo njihove napore da se izjednače sa visinom penzije koje su u prijedlogu novog zakona - rekao je Ristić i izrazio nadu da će inicijativa penzionisanih policajaca naići na razumijevanje.\nЈoš jedna uspješna evakuacija Helikopterskog servisa Srpske, Vasilije i Irina prevezeni u Beograd (FOTO)\nKovačević: Stanivukovićeva ideja - pokazatelj da je nedorastao političar (VIDEO)\n17:38 > DNEVNIK 2: Pukao dogovor o imenovanjima; Neizvjesno i usvajanje Budžeta BiH\n14:36 > Višković-Hlavsova: Dobra osnova za nastavak saradnje Srpske i Češke


Godišnjica prvog Glenovog leta\nAmerički astronaut Džon Glen pre pedeset godina tri puta obleteo planetu zemlju\nAmerička Agencija za istraživanje svemira, NASA, obeležava 50. godišnjicu prvog odlaska jednog Amerikanca u orbitu oko Zemlje. Raketa iz programa „Merkjuri“ uzletela je 20. februara 1962, a astronaut Džon Glen je tri puta obišao oko planete u okviru misije izvedene s ciljem da se utvrdi kako čovek reaguje na vanzemaljski prostor.\n90-ogodišnji Glen je prošle nedelje govorio na proslavi u NASI.\n„Znate, postoje stvari koje su vrlo, vrlo lične, koje ne možete da prenesete, osećanja i način na koji ste doživeli ovo ili ono i već sam pogled na Zemlju koji je bio drugačiji od onoga što su ljudi ikada mogli da vide i slične stvari...“\nGlenu se za govornicom pridružio 86-ogodišnji Skot Karpenter, jedini preostali živi astronaut sa „Merkjurija“.\n„Prošlo je mnogo vremena od Džonovog leta, i mnogo smo naučili otada.“\nGlen nije bio prva osoba koja je obletela planetu. Gotovo godinu pre njegovog leta, pilot sovjetskog ratnog vazduhoplovstva Juri Gagarin obleteo je planetu jednom. Glen, koji je četiri mandata služio kao senator iz Ohaja, na skupu koji počinje danas treba da govori o budućnosti Agencije za istraživanje svemira. On kritikuje odluku o zatvaranju američkog programa svemirskih šatlova, koji su svoj poslednji let obavili prošle godine.


Koalicija NVO pita Ministarstvo javne uprave: Ko i zašto ukida javne rasprave o ključnim propisima? – Institut alternativa\nInstitut alternativa » Bezbjednost i odbrana » Koalicija NVO pita Ministarstvo javne uprave: Ko i zašto ukida javne rasprave o ključnim propisima?\nPosted on 13. 12. 2017. 17. 01. 2018.\nVlada Crne Gore je bez javne rasprave, u tajnom procesu i bez ikakvog uključivanja javnosti donijela izmjene Zakona o državnoj upravi. Izmjene Zakona utvrdjene su na sjednici od 16. novembra. Tekst izmjena nije dostavljen na razmatranje čak ni Savjetu za reformu javne uprave – savjetodavnom tijelu Vlade koje je, da paradoks bude kompletan, upravo formirano radi razmatranja nacrta propisa, strateških, planskih i analitičkih dokumenata u vezi sa reformom javne uprave. Zakon o državnoj upravi jedan je od ključnih zakona u oblasti reforme javne uprave.\nKada je riječ o budžetu, ključni reformski dokument u ovoj oblasti, Program reforme upravljanja javnim finansijama (sastavni dio Strategije reforme javne uprave 2016-2020), ima za cilj veću otvorenost i transparentnost državnog budžeta. Budžetski kalendar koji je definisan Zakonom o budžetu i fiskalnoj odgovornosti ne isključuje mogućnost javne rasprave o prijedlogu godišnjeg budžeta, iako je Ministarstvo finansija do sada nije organizovalo. Umjesto koraka unaprijed u ovom pravcu, sada se drugim zakonom želi trajno obezbijediti isključivanje javnost iz procesa formulacije budžeta. Podsjećamo da su javne rasprave o budžetu lokalnih samouprava izričita zakonska obaveza, a da ovim prijedlogom javna rasprava o državnom budžetu želi zakonom izričito zabraniti. Tako dolazimo do novog paradoksa, a to je da su građani pozvani da učestvuju na javnim raspravama o budžetu u svojim opštinama, dok im je zabranjeno da učestvuju u raspravi o državnom budžetu. Očigledno je da Vlada državni budžet tretira kao svojinu, koja pripada Vladi, a ne građanima.\nDodatno smo iznenađeni ovim rješenjima jer, koliko prošle godine, Ministarstvo unutrašnjih poslova uprave je, prilikom rasprave o Nacrtu Uredbe o postupku i načinu sprovođenja javne rasprave u pripremi zakona prihvatilo predlog većeg broja NVO da se briše zabrana javnih rasprava iz ovog podzakonskog akta. Direktorat MUP-a koji je prihvatio ovaj predlog, je isti Direktorat koji je sada uputio Vladi upravo suprotno rješenje i čine ga mahom isti službenici koji sada rade u ministarstvu sa drugim nazivom.\nStoga pitamo MJU – šta se dogodilo u međuvremenu te uticalo na promijenu stava o učešću javnosti u kreiranju najvažnijih zakonskih akata?\nKako se i navodi u reagovanju MJU, ova odluka je donesena u konsultaciji sa drugim organima pa pitamo – koji su to organi/ministarstva predložili ova nazadna rješenja? Da li su eventualno ministri iz ovih resora – ministar finansija i ministar unutrašnjih poslova tražili ovakva rješenja? Ukoliko jesu, javnosti treba predočiti njihovo obrazloženje takvog zahtjeva kako bi se mogla objektivno sagledati i takva argumentacija.\nPonuđeni odgovor MJU neubjedljiv je i ne pruža mogućnost za dalju argumentovanu raspravu. MJU navodi da se prijedlogom zakona javna rasprava zabranjuje za zakon o budžetu i o oblasti bezbjednosti i odbrane, da bi se „u određenim vanrednim i hitnim situacijama, stvorili uslovi za brzu reakciju po skraćenoj proceduri“.\nCijenimo da se radi se o stvaranju trajnih izuzetaka, u oblastima oblasti o kojima se javnost nikada neće konsultovati, u hitnoj ili redovnoj proceduri.\nU ime Koalicije NVO – Saradnjom do cilja, koja trenutno okuplja 99 nevladinih organizacija iz Crne Gore,


Projekat Foruma za razvoj i multietničku saradnju “Centar Građanske Energije –\nCEC” u Gračanici promoviše građanske inicijative i angažovanja, društvenu\nkoheziju i reprezentativnost zajednice, služi podizanju svesti o procesu dijaloga, a\ndostupan je i kao svakodnevni servisni centar koji svi građani mogu koristiti za\nrazličite planirane aktivnosti i dalji doprinos razvoju otvorenog društva, kao i\nostvarenju pozitivnih promena na centralnom Kosovu.\nCentrom upravlja Forum za razvoj i multietničku saradnju (FDMC). CEC u Gračanici\nje 15-og maja 2019. inicirala Kosovska fondacija za otvoreno društvo, koja i finansira njegov rad.\nU gračaničkom CEC-u je tokom devet meseci, od 15. maja 2019. do 16. marta\n2020, organizovano oko 170 događaja sa više od 2.800 učesnika.\nCEC je multietnički centar, mesto spajanja i razmene iskustava svih zajednica, sa\nciljem izgradnje budućih odnosa, zasnovanih na uzajamnom poštovanju principa\notvorenog društva. To je prostor za otvorene razgovore o aktuelnim i važnim\ntemama za sve zajednice na centralnom Kosovu, poput procesa dijaloga Prištine i\nBeograda zarad osnaživanja otvorene i iskrene komunikacije unutar srpske, ali i\nizmeđu srpske i albanske zajednice.\nCentar građanske energije u Gračanici, kroz dnevne aktivnosti podržava dalju\ntransformaciju i podizanje svesti javnosti, uz predstavljanje različitih pogleda, ne\nsamo na političke, već i na svakodnevne poteškoće sa kojima se građani susreću.\nFDMC, koji je zadužen za upravljanje CEC-om, pažljivo ceni potencijalne rizike koje\nsa sobom nosi koronavirus i, uz poštovanje svih preporuka kosovske vlade,\npreduzima odgovarajuće mere.


Međunarodni dečji festival folklora Licidersko srce, Užice 2013., osvojio mnoga srca\nBack KULTURA KULTURNA BAŠTINA Međunarodni dečji festival folklora Licidersko srce, Užice 2013., osvojio mnoga srca\npetak, 23 avgust 2013 19:37\nLicidersko srce je manifestacija po kojoj Užice postaje prepoznatljivo ne samo u regionu, zemlji već i šire, zahvaljujući sve većem odzivu folkornih društava iz sveta, uprkos teškoj ekonomskoj situaciji. Ove godine na festivalu je učestvovalo oko 800 dece, 22 folklorna ansambla iz osam zemalja: Turske, Bugarske, Makedonije, Grčke, Češke, Turkmenistana, Republike Srpske i Srbije.\nU toku pet dana trajanja festivala gosti su održali koncerte u Užicu, ali i u okolnim turističkim mestima: Kosijeriću, Bajinoj Bašti, Drvengradu, na Zlatiboru, a prekogranični karakter fesitval je dobio gostovanjem u Višegradu i Andrićgradu\n-Festival je svojevrsna promocija folklornog nasleđa različitih podneblja, razmena iskustava i prilika da se mladi ljudi u ovih nekoliko festivalskih dana druže i steknu novi prijatelji. Za naš grad ovo je prilika da pokaže svoju tradicionalnu gostoljubivost i goste upozna sa kulturno-istorijskim nasleđem kao i sa našim turističkim potencijalima - rekao je, otvarajući festival, gradonačelnik Užica Saša Milošević.\nO bogatim pratećim sadržajima festivala „Licidersko srce“, Ivana Cvetković, PR menadžerka je istakla:\n-Pored folklornih koncerata, po kojima je festival prepoznatljiv, potrudili smo se da aktiviramo, kako učesnike festivala-decu, tako i publiku, raznim programima, od jutra do večeri. Možda je najznačajnije istaći Folklornu igraonicu, mesto gde deca razmenjuju svoja znanja i iskustva o tradiciji i kulturi svoga kraja, svoje zemlje, kada su u jednom trenutku učitelji, a u drugom učenici. U igraonicama deca su u prilici da pokažu jednu do dve narodne igre kraja iz kojeg dolaze, dok ostali mališani pokušavaju da nauče tu igru, a u drugom momentu uče od drugih. I mi, domaćini se trudimo da Srbiju predstavimo na najbolji mogući način, pa svaki učesnik festivala nauči „Ersko kolo“. Zašto baš „Ersko“?\n„Ersko“ kolo je poznata nacionalna igra vezana za zapadnu Srbiju, ali je i autentična, izvorna, stara igra. Jedan od razloga je i taj što je organizator festivala Udruženje građana „Era“. Na kraju festivala i učesnici i publika, zajedno igraju to kolo, a efekat je zadivljujući.\nVeć tradicionalni sadržaj festivala je izložba narodnih nošnji zemalja učesnica u Jokanovića kući, u Užicu, jer svi naši učesnici donose orginalne kostime svoje zemlje, i to budi veliku pažnju i interesovanje građana Užica, koji prepoznaju dobar folklor, razumeju se u orginalnu narodnu nošnu.\nOve godine smo našim sugrađanima, Užičanima, priredili jedan lep poklon, Koncert iznenađenja, i doveli smo nekoliko mladih umetnika koji se bave nekom drugom vrstom muzike, a ne folklorom, i jedno veče smo posvetili njima promovišući mladost, lepotu, umetnost.\nUčesnici festivala tokom petodnevnog boravka u Užicu, mogu da upoznaju najatraktivnije turističke destinacije ovog kraja i mi im poklonjamo uspomene i slike iz naše divne Srbije, za pamćenje. U tom cilju održava se i grnčarska radionica u selu Zlakusa, gde deca pokušavaju sama da naprave neki predmet od gline, nakon što im se pruže neophodne instrukcije. Svake godine od radova načinjenih prethodne godine pravimo izložbu radova učesnika festivala.\nOvaj festival je jedna svojevrsna spona između, napred navedenih kulture, turizma, a ove godine, uveden je jedan novi, obrazovni sadržaj, javna tribina na temu „Deca čuvari tradicije“. Naši eminentni stručnjaci iz oblasti folklora, koreografi Vlastimir Veljović i Zvezdan Đurić govorili su o negovnu tradicije i nematerijalne kulturne baštine kod nas. Učestvovali su i gosti iz inostranstva, podelili su svoja iskustva, probleme i načine na koje ih rešavaju. Ovakav interaktivan rad imao je za cilj razmenu ne samo onog što je na pozornici dešava, već i znanja koja su potrebna za rad sa decom na ovom izuzetno važnom polju negovanja kulturnog nasleđa i vaspitnog uticaja na mlađe naraštaje da to nasleđe sačuvaju - naglasila je gospođa Ivana Cvetković.\nFestival folklora je humanitarnog karaktera i od ove godine je poneo stalan naziv „Licidersko srce za zdravo dečje srce“. Sav prihod od prodaje liciderskih srca na štandovima, postavljenim na lokacijama gde se festival održava, ide za lečenje dece.\nOrganizaciju festivala, osim pomenutog Udruženja građana „Era“ iz Užica, pomogli su i Predstavništvo Republike Srpske u Beogradu, TO Republike Srpske, Andrićgrad-Višegrad i TO Zlatibor. Pokrovitelj festivala je predsednik Republike Srbije, gospodin Tomislav Nikolić, a festival su pomogli grad Užice, opština Bajina Bašta, Kosijerić i Čajetina, Ministarstvo kulture i Ministarstvo prosvete Vlade Republike Srbije. Patneri festivala su bili turističke organizacije Srbije, Užica, Bajine Bašte i Kosijerića, a generalni sponzor bila je Naftna industrija Srbije. Uz mnogobrojne medijske i druge sponzore, te goste festivala, V Međunarodni dečji festival folklora „Licidersko srce za zdravo srce“ svojom mladošću, lepotom i šarmom, privukao je veliku pažnju, osvojio mnoga srca i primerom pokazao kako možemo da napravimo bolje, lepše i humanije mesto za život, da menjajući uslove menjamo i sebe i svoju decu - na bolje.


IT tržište u Srbiji vredi oko tri milijarde evra - Biznis i Finansije\nHome\tVestiEkonomija\tIT tržište u Srbiji vredi oko tri milijarde evra\nIT tržište u Srbiji vredi oko tri milijarde evra\nNišta ne uspeva tako dobro kao uspeh. Osnivači Nordeusa znaju šta je uspeh i pre nekoliko dana on je materijalizovan kada su prodali kompaniju globalnom lideru u gejming industriji, američkom Tejk tu (Take Two), za sigurnih 225 miliona, a potencijalnih 378 miliona dolara.\nOvo je tek poslednja u nizu akvizicija srpskih ili bar startapa koji imaju razvoj stacioniran u Srbiji.\nProšle godine je Komtrejd prodao svoj deo Didžital servisiz (Digital Services) Endavi, a godinu ranije na naše tržište je ušao Epik gejms (Epic games) kupovinom novosadskog startapa 3lateral specijalizovanog za kompjuterski generisane likove, pa je godinu dana ranije Nutaniks kupio Frejm, američko-srpski startap koji se bavi „klaud kompjutingom“ za 165 miliona dolara, a u međuvremenu se desio ceo niz manjih preuzimanja kojim su inostrane IT kompanije ušle na naše tržište.\nNeke od njih kao pomenute i recimo Šnajder elektrik koji je kupio DMS, IT kompaniju koja pravi softver za upravljanje elektroenergetskim sistemima, kupuju firme sa gotovim proizvodima koji već ostvaruju uspeh na tržištu.\nMeđutim, mnogo je više onih koje kupuju naše firme samo zbog ljudi koji rade u njima i koji će nastaviti svoj rad na razvoju delova konačnog proizvoda ili usluge novog vlasnika.\nRazlika je velika i po pitanju cene preuzimanja, ali i po pitanju efekata na domaći IT sektor i celu privredu.\nProšlu godinu srpski IKT sektor je uspeo da ostvari veći izvoz nego u 2019. godini, mada je prekinut niz dvocifrenih stopa rasta.\nIzvoz softverskih usluga\nU odnosu na 1,42 milijarde evra iz 2019. godine izvoz u prošloj, pandemijskoj godini dostigao je 1,44 milijarde evra i to zahvaljujući velikom skoku u drugoj polovini godine.\nPrema rečima Milovana Matijevića, vlasnika Mineko kompjutersa, koji prati kretanja na IT tržištu, oko 3.000 preduzeća iz ove oblasti ostvarilo je rekordne prihode od oko tri milijarde evra.\n„Najveći deo došao je iz izvoza uglavnom softverskih usluga, tih oko 1,5 milijarde evra. Zatim nešto manje od 700 miliona evra je ostvareno na našem tržištu, a IT kompanije ostvaruju još oko 15 do 20 odsto prihoda prodajom prateće opreme, potrošnih materijala, elektronike… i ostatak odlazi na uvoz i distribuciju kompjuterske opreme. Domaće IT tržište povećano je za oko 10 odsto i tako je nastavljen rast dvocifrenim stopama već četvrtu godinu za redom. Došli smo blizu ulaganja u IT od 100 evra po stanovniku. Cilj, mada teško ostvariv, jeste da se do 2025. godine dođe do 150 evra po stanovniku, jer to je nivo na kom su zemlje CEE bile kada su ulazile u Evropsku uniju“, objašnjava Matijević, dodajući da iznos naših ulaganja nije baš uporediv sa EU, jer su kod nas usluge jeftinije, a osim toga i preduzeća zbog manje ekonomske moći traže jeftinija rešenja.\nProšla godina bila je specifična i zbog regulative u vezi paušalaca zbog čega je više hiljada preduzetničkih agencija zatvoreno, a ti ljudi su prešli ili u postojeće kompanije ili su otvorili svoja preduzeća.\nVelike plate u IT sektoru\nPošto ne mogu svi biti preduzetnici i vlasnici startapa, druga motivacija po važnosti je plata. Nije tajna da IT ima daleko veće plate od proseka u Srbiji, ali i dalje manje nego u razvijenim zemljama.\nMatijević ističe da visina zarada zavisi od mnogo varijabli i da postoje velike razlike i unutar firmi i među firmama i da plate najviše zavise od iskustva i specijalnosti te da je teško dati neku jedinstvenu cifru koja bi opisivala koliko programeri zarađuju.\nPrema podacima sajta Helloworld koji se bavi zapošljavanjem IT stručnjaka, na bazi ankete koja je trajala do februara ove godine, plata senior programera iznosila je u proseku 1.724 evra, medior programera 1.144 evra, a juniora 736 evra. U zavisnosti od tehnologije kojom se bave plate senior programera mogu ići i preko 2.500 evra.\nMatijević ističe da je primarni razlog zašto strane kompanije kupuju domaće startape dolazak do kvalitetnih kadrova po dobroj ceni.\n„Informatičko znanje je globalno i standardizovano i upotrebljivo za strane kompanije. Poslednjih sedam, osam godina imamo trend osnivanja oko 200-300 novih firmi godišnje, izuzimajući prošlu godinu kada je osnovano mnogo više zbog testa samostalnosti. Osnivači oko polovine tih firmi su ili strana fizička lica ili strana preduzeća. Najveći deo njih je osnovan da bi bili podrška svojim rešenjima. Recimo najveće od njih, Majkrosoft ovde radi delove rešenja ili čak i cela rešenja, ali u funkciji svojih proizvoda. Nordeus je jedan od retkih primera da se prodaju i gotova rešenja i razvoj, a daleko češće je preuzimanje autsorsing preduzeća“, napominje Matijević.\nIT je čist biznis i što više bogatih ljudi stvorimo to bolje\nMiloš Đurković, menadžing partner kompanije Amrop i savetnik za digitalnu transformaciju ističe da je prodaja Nordeusa, kao i dela Komtrejdovog biznisa odlična stvar.\n„IT je čist biznis i što više bogatih ljudi stvorimo to bolje. Oni će gurati dalje i tako se razvija ekonomija. Dosta naših kompanija rade autsorsing, ali imamo i ovakve primere kompanija koje imaju proizvode i oni imaju veću vrednost. Problem je što je za razvoj sopstvenog proizvoda često potrebno lokalno tržište. Da prodate rešenje na matičnom tržištu, gde će se testirati i usavršavati i to se uglavnom odnosi na profesionalni softver za kompanije. Ipak, sada su globalizacija i digitalizacija dovele do toga da je ceo svet jedno tržište što je pokazao i Nordeus čiju igru igraju milioni ljudi širom sveta. Recimo dobar primer je i kompanija Infobit iz Hrvatske koja je prvi „jednorog“ (startap čija vrednost iznosi najmanje milijardu dolara) iz ovog regiona. Prodaje kao što je Nordeus daju motivaciju i drugim IT preduzetnicima da je moguće uspeti“, objašnjava Đurković.\nPrema njegovim rečima četvrta industrijska revolucija znači da je informatika ključna za svaku oblast i da su sve firme sada IT firme, a takođe i medijske s obzirom na važnost komunikacija u vreme društvenih mreža.\nPitanje je šta sprečava naše kompanije da postanu „jednorozi“, pa umesto toga po pravilu na određenom, ranijem nivou razvoja traže veće partnere. Đurković ocenjuje da je deo problema nedostupnost kapitala.\n„To nije samo naš problem, već i regije, pa i Evrope u odnosu na SAD. Tu se vidi ta fleksibilnost ekonomije. Banke su visokoregulisane i nemaju tu fleksibilnost koju traže startapi. Potrebni su „venture capital“ fondovi, „angel“ investitori itd. To nije razvijena oblast i biće jedna od ključnih stvari za dalji razvoj IT sektora“, napominje Đurković.\nRazvoj sopstvenog proizvoda je skup\nRazvoj sopstvenog proizvoda koji će se takmičiti na globalnom tržištu sa šumom konkurenata je skup, ukazuje Matijević.\n„Velika je konkurencija u svetu i velike kompanije su konkurenti. Skupo je razviti proizvod za globalno tržište i marketinški ga plasirati pored mnogo sličnih. Pored toga u ovoj oblasti je velika pokretljivost radne snage. Imate inženjera na razvoju, a pitanje je da li će biti tu i sutra ili će otići za veću platu. Teško je organizovati i skupo razvijati, uz veliki rizik“, ocenjuje Matijević, dodajući da kod nas nema investitora koji bi se kockali sa ulaganjima u startape nadajući se velikom dobitku ukoliko neki uspe, dok se sve svodi na kredit kod banke.\nDrugi ograničavajući faktor može biti raspoloživost kvalitetne radne snage. Đurković ističe da u celom svetu nedostaje kvalitetnih ljudi, kao i da obrazovni sistemi nisu uspeli da odgovore zahtevima tržišta.\n„Radna snaga je postala deficitarna, a nama su potrebni stručnjaci i to ne samo programeri već iz svih oblasti. Tu je presudno obrazovanje, jer kada imate nekvalifikovanu radnu snagu dobijate investicije sa niskom tehnologijom koje razvijene zemlje iznose u zemlje trećeg sveta. Kada imate visokoobrazovane ljude dolaze nove tehnologije koje su što je jako važno – čiste“, napominje Matijević dodajući da su najvažnije investicije jedne države u obrazovanje i zdravlje građana.\nPrema izveštaju Startap genom za 2019. godinu Srbija je među top pet zemalja u kategoriji „Priuštivi talenti“.\nBanke neprimetno uvele građanima provizuju na elektronska plaćanja


status - Sputnjik Srbija\n23:59 07 Avgust 2020\nNATO prebacuje stotine hiljada vojnika u status borbene gotovosti\nNATO namerava da stotine hiljade vojnika prebaci u status borbene gotovosti zbog porasta tenzija u odnosima sa Rusijom, piše „Tajms“ pozivajući se na generalnog sekretara Alijanse Jensa Stoltenberga.\nStefanović o Humanitarnom centru: Ni NATO nema diplomatski imunitet\nO statusu Srpsko-ruskog humanitarnog centra u Nišu odlučivaće dve vlade, izjavio je danas ministar unutrašnjih poslova Nebojša Stefanović i posle obilaska Centra najavio da će se intenzivnije raditi na unapređenju tehnike i stanja vatrogasno-spasilačkih jedinica.\nSrpski kandidat za načelnika Srebrenice Mladen Grujičić odgovorio je preko Fejsbuka na uvrede Ćamila Durakovića.\nLider Severne Koreje postavio je zadatak da ojačava status „nuklearne zemlje“ pripremom vojnih stručnjaka na Nacionalnom univerzitetu odbrane, navodi list „Nodon sinmun“ izveštaj o poseti lidera ovom Univerzitetu.\nKako smo pokušavali da zadržimo Kosovo\nU teškim pregovorima oko statusa srpske pokrajine Kosovo i Metohija pominjano je nekoliko primera iz istorije koji su mogli da posluže kao princip za široku autonomiju albanske manjine, a da južna pokrajina ostane u sastavu Srbije. Zbog čega nijedan od tih primera nije uzet u obzir, iako ih je srpska strana uporno predlagala?\nDirektor Kancelarije za Kosovo i Metohiju Marko Đurić kaže da se nova runda Briselskog dijaloga o normalizaciji odnosa Beograda i Prištine odvija u vrlo teškoj atmosferi i da ima utisak da prištinska delegacija ne želi dogovor.\nDNR i LNR iznele predloge promena ustava Ukrajine\nSamoproklamovane Donjecka i Luganska narodna republika predstavile su svoje predloge izmena ustava Ukrajine, s obzirom da obe republike traže poseban status u državi.


Mastercard se suočava sa tužbom vrednom 14 milijardi funti - Biznis.rs\nBritanci tokom 16 godina preplaćivali usluge čuvene kompanije\n25.3.2021 08:30 Autor: Marko Miladinović 1\nSpecijalni sud u Londonu će doneti odluku da li će biti usvojena najveća kolektivna tužba u istoriji Ujedinjenog Kraljevstva. Ukoliko dođe do njene realizacije,...\nSpecijalni sud u Londonu će doneti odluku da li će biti usvojena najveća kolektivna tužba u istoriji Ujedinjenog Kraljevstva. Ukoliko dođe do njene realizacije, kompanija Mastercard moraće da isplati oko 14 milijardi funti nadoknade, ili približno 300 funti po svakom punoletnom Britancu, prenosi agencija Reuters.\nJedan od predvodnika tužbe, bivši britanski finansijski ombudsman Valter Meriks (Walter Merricks) tvrdi da je čuvena kompanija u periodu između maja 1992. i juna 2008. svojim korisnicima u Ujedinjenom Kraljevstvu naplaćivala usluge preko dogovorenog iznosa.\nIako je u tom vremenskom razdoblju Mastercard imao više od 46 miliona korisnika na obuhvaćenoj teritoriji, sporne su visine naknade koje su se uzimane od maloprodajnih objekata svaki put kada su kupci obavljali transakciju karticama.\nDanas započinje dvodnevno saslušanje koje bi moglo da označi početak suđenja prve masovne kolektivne tužbe na Ostrvu. Meriksa (i britanski narod) pravno savetuje američka advokatska kancelarija Quinn Emanuel.\nU Mastercardu su izjavili da do suđenja ne bi trebalo da dođe, jer su njihovi korisnici u tom šesnaestogodišnjem periodu “ostvarivali razne pogodnosti”, kao i da je čitava tužba podstaknuta od strane “američkih advokata i organizacija koje žele da ostvare profit na njoj”.\nPLATNE KARTICE TUŽBA VELIKA BRITANIJA\nPAKET FINANSIJSKE POMOĆI BANKE ENGLESKE Dodatnih 150 milijardi funti za spas…\nNema nista od toga,makar ne od te sume.


"Juče sam sa tugom pratio, kako su među nama, pripadnicima istog naroda, ali i građanima Srbije, nezavisno od toga kom narodu pripadaju, izbili fizički sukobi. Na samom ulasku u božićni post, bijemo se međusobno pesnicama, motkama, kamenujemo autobuse, razbijamo glave jedni drugima, uništavamo imovinu", naveo je patrijarh u poruci i video snimku koji je objavio na Instagramu.\nPatrijarh Porfirije o jučerašnjim protestima\nOn niije želeo da analizira šta je povod, a šta pravi uzrok sukoba, niti ko je kriv, a ko je nevin.\n"Oni koji stvaraju konflikte i upravljaju krizama i sukobima u svetu, ali isto tako i oni koji kod nas polarizuju, dele i svaku temu politizuju da bi stvarali razdore iz sebičnih, parcijalnih interesa, sve to dobro znaju. Mogu samo da molim sve, da apelujem, da čuvamo jedni druge, a ne da se bijemo. Svako je svakome potreban. Ne možemo jedni bez drugih. Svako da poštuje svakoga, na to nas Bog poziva", poručio je patrijarh.\nIstakao je da se moli Bogu "da u danima božićnog posta svoje misli, želje i molitve Hristu Bogu, jedinom mirotvorcu, usmerimo ka opštem dobru, razumevanju, ljubavi i poštovanju prema bližnjem, bez obzira na činjenicu da su nam, po prirodi stvari, ideološki, sociološki, politički i svaki drugi stavovi različiti".\n"Period posta, u koji smo zakoračili, nas podseća i poziva na neophodni mir. Međutim, moramo znati da se istinski mir ne može postići bez pomirenja i mira sa Bogom, to jest, bez truda da, koliko god je moguće živimo u skladu sa Hristovim, jevanđelskim sistemom vrednosti, koje su sažete u tajni dvojedine ljubavi, prema Bogu i prema bližnjem, što znači prema svakom čoveku", rekao je patrijarh.\nOn je naglasio da nemiri "neumitno proizvode nove i nove nemire".\n"U tom smislu, mir sa Bogom istovremeno i bezuslovno podrazumeva ograničavanje svoga egoizma, samoljublja, sebičnosti, netrpeljivosti, isključivosti, jednom rečju ograničavanje svoje pojedinačne volje, i pružanje prava i prostora drugome da izražavajući svoju slobodu i svoje darove i sposobnosti, na miran, civilizovan i demokratski način doprinese dobru po svim pitanjima od opšteg značaja, kako za sadašnjost tako i za budućnost naroda i države", naveo je patrijarh Porfirije.


Balon sala naredne godine: Kraj radova u prvom kvartalu -\nBalon sala naredne godine: Kraj radova u prvom kvartalu\nAleksinac će početkom naredne godine dobiti još jedan sportski objekat, koji će pre svega biti namenjen najmlađima. U toku je izgradnja balon sale u sklopu sportskog centra „Sportska hala” na takozvanom „Beogradskom drumu”. U Opštinskoj upravi poručuju da će prva faza radova biti završena do kraja ove godine, dok će druga, koja podrazumeva opremanje sale, biti realizovana u prvom kvartalu 2020. godine.\nVrednost investicije je preko 150 hiljada evra, odnosno skoro 20 miliona dinara. Sredstva za ovaj projekat obezbedili su Ministarstvo za demografiju i populacionu politiku i Opština Aleksinac.\nBalon sala će prevashodno biti namenjena deci predškolskog uzrasta i učenicima od prvog do četvrtog razreda, ali će biti otvorena i za sve ljude koji se bave sportom.\nFoto: fejsbuk stranica Opštine Aleksinac\nPrevious Post:Ispiranje magistralnog cevovoda u naseljima na levoj obali Morave\nNext Post:Teška saobraćajna nesreća na auto-putu kod Gornje Trnave


Ministar vanjskih poslova Rusije Sergej Lavrov u četvrtak navečer kasno bi trebao stići u Bosnu i Hercegovinu, potvrdio je medijima u Banjoj Luci ministar vanjskih poslova BiH, Igor Crnadak.\nLavrov će tokom boravka u Bosni i Hercegovini u petak posjetiti Sarajevo, Istočno Sarajevo i Banju Luku.\n“Dolazak ruskog ministra inostranih poslova Rusije za nas je veoma značajan događaj. Rusija je za nas prijateljska zemlja. Rusija je važan geopolitički faktor i naša važan spoljnotrgovinski partner. Ja sam uvjeren da će sutrašnja posjeta kolege Lavrova učvrstiti veze Rusije i sa Republikom Srpskom i sa Bosnom i Hercegovinom”, rekao je Crnadak na konferenciji za novinare.\nKljučne teme, kako je naglasio, bit će bilateralni odnosi dvije zemlje, sa naglaskom na ekonomske teme i multilateralna saradnja.\n“Posebno važno za mene bit će razgovori o političkoj situaciji u Bosni i Hercegovini, u kontekstu snažne podrške koju Rusija daje Dejtonskom sporazumu, od 1995. do danas u kontinuitetu. Razgovarat ćemo, također i o odgovarajućim regionalnim pitanjima”, naglasio je Crnadak.\nPlanirano je da se tokom posjete potpiše i Plan saradnje za 2019. i 2020. godinu između ministarstava vanjskih poslova dvije zemlje.\nIgor Crnadak kaže da posjeta Sergeja Lavrova Bosni i Hercegovini nema veze s izbornom kampanjom koja je u toku.\n“Ovo što imamo priliku da ugostimo kolegu Lavrova u samom srcu kampanje jeste za mene znak podrške svima nama ovdje, znak još jedne potvrde našeg prijateljstva, te da se Rusija u ove izbore neće miješati”, rekao je Crnadak.\nMinistar vanjskih poslova Rusije Sergej Lavrov


PERSPEKTIVE PROIZVODNJE BAKRA U RTB BOR | Branislav Mihajlović - OSLOBAĐANJE ISTINE\nPERSPEKTIVE PROIZVODNJE BAKRA U RTB BOR\nNa slici: Prostorni položaj rudnog ležišta „Borska Reka“\nUnazad nekoliko decenija došlo je do koncentracije najmodernije tehnologije u razvoju rudarske proizvodnje bakra u rukama malog broja najrazvijenijih kompanija u svetu. Te kompanije osvajaju sve veći monopol na svetskom tržištu i zarađuju ogromne profite. Ostale kompanije ne mogu da prate taj trend i sve više zaostaju, tehnološki, ekološki i ekonomski.\nZa nas je važno pitanje: gde je mesto Srbije u tome? Može li proizvodnja bakra u Srbiji da na svetskom tržištu konkuriše tehnološki razvijenim proizvođačima bakra?\nOd 46 zemalja u svetu koje se bave industrijskom proizvodnjom bakra, Srbija je prošle godine zauzimala 26. mesto, sa nivoom godišnje proizvodnje od 34 000 t. Sa srednjim sadržajem bakra u iskopanoj rudi od 0,28 % i ostvarenjem od preko1 200 t iskopina po toni proizvedenog bakra, uglavnom iz površinske eksploatacije, kao i ostvarenim troškovima od 6,8 USD/t iskopina srpski kompleks proizvodnje i prerade bakra daleko zaostaje za svetom.\nPovršinska eksploatacija bakra sa takvim parametrima nema nikakve šanse da konkuriše svetu zbog niskog sadržaja bakra u rudi i prevelike količine iskopina po toni proizvedenog bakra, što poražavajuće utiče na ekonomiku a naročito na ekologiju. U Srbiji se po toni proizvedenog bakra proizvodi duplo više otpada nego u svetu, a cena koštanja proizvodnje bakra je takođe dvostruko skuplja nego u svetu.\nNajveće šanse da sustigne savremenu tehnologiju proizvodnje bakra Srbija ima u podzemnoj eksploataciji. Već više od dvadeset godina Srbija raspolaže sistematizovanim bazama podataka istraženog rudnog ležišta „Borska Reka“ koje spada u svetsku klasu resursa visoke potencijalnosti i koje je idealno za primenu napred opisanih visokosofisticiranih tehnologija.\nProblem je u tome što u Srbiji nisu prisutne takve tehnologije, nema iskustava u njihovoj primeni i nema kadra koji je obučen da izvrši njihovu implementaciju. S druge strane, u RTB Bor je na sceni dugoročni razvojni program proizvodnje bakra koji se bazira na dominantnoj površinskoj eksploataciji i koji, kako je napred opisano, vodi u tehnološki, ekonomski a naročito ekološki ćorsokak.\nOno najvažnije za optimalan razvoj rudničke proizvodnje bakra – odgovarajuće resurse na kojima ona može uspešno da se primeni, Srbija poseduje. Ne poseduje tehnologiju, odgovarajuču vrstu znanja i kadar sposoban za njenu implementaciju. Otežavajuća okolnost je što je razvoj usmeren u pogrešnom pravcu – masovnoj površinskoj eksploataciji vrlo siromašnih ruda koja ostvaruje izuzetno nepovoljne tehnološke, ekonomske a naročito ekološke parametre. U takvim uslovima ne postoje šanse da Srbija dostigne nivo savremenih trendova u proizvodnji bakra.\nTo nipošto ne treba da obeshrabri, već suprotno, da bude impuls stručnjacima rudarske, metalurške i pratećih struka u RTB Bor i Srbiji da učine maksimum napora u učenju i savlađivanju razvijenih tehnologija podzemne proizvodnje bakra i da se uporno bore za njihovu implementaciju. Jedino tako kompleks proizvodnje i prerade bakra u Srbiji može sa uspehom da zauzme odgovarajuću poziciju u kompleksu proizvodnje bakra u svetu.\n27. новембра 2017. oslobadjanjeistine\n← OSNOVNI MOTIV MOJE POLITIČKE BORBE\nI MI KONJA ZA TRKU IMAMO: RUDNO LEŽIŠTE „BORSKA REKA“ →


Izraelski premijer Ehud Olmert: Izrael neće rizikovati svoju bezbednost\nIzraelski premijer Ehud Olmert kazao je da Izrael neće činiti nikakve bezbednosne rizike u svojim potezima prema Palestincima, sve dok Palestinska uprava ne počne da preduzima neophodne akcije protiv terorističkih organizacija.\n"Sve dok Palestinska uprava ne primeni mere koje se od njih zahtevaju, na način kako se zahteva da deluju protiv terorističkih organizacija, država Izrael neće biti u stanju da bilo šta izmenina na terenu", kazao je Olmert.\nOn je poručio da Izrael nema nameru da čini kompromis, ističući da će to biti neodvojiv deo svakog dijaloga sa Palestinskom upravom. Olmertova izjava usledila je posle oružanog napada na Zapadnoj obali u petak, u kome su ubijena dva izraelska vojnika na odsustvu.\nIzraelski ministar trgovine i rada Eli Jisaj iz verske partije Šas, rekao je da je napad dovoljan razlog da budu prekinuti tek obnovljeni pregovori s Palestinskom upravom.\n"Pregovori moraju da prestanu onog trenutka kada ima žrtava. Palestinci moraju da prestanu da zahtevaju od nas da ispunimo obaveze iz Mape mira, pre nego što oni ispune svoje. Pregovori nam nanose štetu i moramo ih zaustaviti", kazao je Jišaj.\nNa osnovu takozvane Mape mira na Bliskom istoku, od Palestinaca se zahteva da raspuste ekstremističke organizacije, a od Izraela da obustavi izgradnju na okupiranim teritorijama još u prvoj fazi. Ni jedna ni druga strana nisu ispunile te obaveze, iako je mirovni plan pokrenut još 2003. godine.\nPalestinski premijer Salam Fajad juče je rekao da su palestinske bezbednosne snage uhapsile neke osobe zbog sumnje da su umešani u smrtonosni napad na Izraelce. Ministar je izrazio saučešće zbog žrtava i rekao da je izraelskim vlastima predato njihovo oružje koje su napadači oteli.


Posle pandemije Hrvatska će morati da se zaduži oko 10 milijardi evra - Politički.rs\nPosle pandemije Hrvatska će morati da se zaduži oko 10 milijardi evra\nObjavljeno uEKONOMIJA REGION\n05/04/2020Objavljeno uEKONOMIJA, REGION\nZa tri meseca blokade Hrvatska će morati da se zaduži oko 10 milijardi evra (75 milijardi kuna), piše danas zagrebački Večernji list, navodeći da novca na tržištu ima, ali je pitanje pod kojim se uslovima mogu realizovatii nova zaduženja.\nMinistarstvo finansija je, kako navodi taj list, već nabavilo prvih šest od 65 milijardi kuna, koliko će iduća tri meseca država morati da posudi za funkcionisanje hladnog pogona, otplatu 20 milijardi kuna starog duga i za pokriće osnovnih troškova: plata, penzija, socijalnih davanja, pojačanih izdataka u zdravstvu i ostalim javnim službama koje se nalaze na prvoj liniji obrane od koronavirusa.\nMinistar finansija Zdravko Marić je u intervjuu za Večernji list rekao da tih 65 milijardi kuna predstavlja 45 odsto planiranog državnog budžeta za ovu godinu.\nTaj novac će se najpre tražiti na domaćem tržištu, kod banaka, penzijskih i investicionih fondova. Tek nakon toga Hrvatska će pokušati da svoje hartije od vrednosti ponuditi i na međunarodnom tržištu, gde se očekuje neviđena gužva. Svoj prvi “korona” kreditni aranžman Hrvatska dogovara sa domaćim bankama, a poslužiće za isplatu taprilskih plata i penzija, prenosi Hina pisanje Večernjeg lista.\nZagrebački dnevnik prenosi i ocenu analitičara Ekonomskog instituta u Zagrebu Željka Lovrinčevića da brojka od 65 milijardi kuna nije konačna te da joj treba pridodati još desetak milijardi, koliko će morati da se zaduže lokalne jedinice i javna preduzeća.\nRupa će, dakle, biti teška 10 milijardi evra samo za tri iduća meseca, od čega RH može računati na nešto više od jedne milijarde evra iz evropskih fondova, piše zagrebački dnevnik.\nNove finansijske potrebe države težiće 75 milijardi kuna samo u optimističnom scenariju da će blokada privrede trajati najduže tri meseca, navodi Večernji list.\nJeremić: Kada dođe do teških okolnosti, u EU se svi zatvaraju i vode svoju autonomnu politiku


Zdravstvene knjižice : Južne vesti\nI tri godine od uvođenja, dešavaju se problemi sa očitavanjem zdravstvenih kartica\n12:56, 4. 3. 2020.\nDa im se dešavaju neprijatnosti kada odu kod lekara jer im na šalteru ne očitaju ispravno podatke sa zdravstvene kartice, kažu neke Nišlije i objašnjavaju da u tim situacijama moraju da opet dolaze i dokazuju da imaju uplaćeno osiguranje ili izmenjene podatke. U RFZO-u objašnjavaju da dolazi do nesporazuma jer pojedine zdravstvene ustanove ne koriste njihov web servis, ili ga koriste nepravilno.\nBesplatni zdravstveni pregledi za sve građane - sa i bez knjižice\n10:57, 7. 9. 2017.\nMinistar zdravlja Zlatibor Lončar najavio je da će se u brojnim zdravstvenim ustanovama, među kojima su i opšte bolnice na jugu Srbije, kao i u Kliničkom centru Niš, od 17. septembra obavljati pregledi za sve građane - i za one sa knjižicom i za one koji taj dokument nemaju.\nInformacija da li je gotova nova zdravstvena knjižica na sajtu Fonda\n13:12, 29. 3. 2017.\nIako su predali zahtev za novu zdravstvenu knjižicu pre više meseci, mnogi građani su pred šalterima niške Filijale RFZO za to vreme čekali nekoliko puta samo da bi dobili informaciju da im ovaj dokument nije izrađen. Svi koji su predali zahteve sada mogu preko sajta Fonda da provere da li su odrađene nove knjižice.\nSuspendovana medicinska sestra koja nije primila bebu na pregled\n10:32, 21. 2. 2017.\nMedicinska sestra u Prokuplju koja je, po navodima majke, odbila da primi na pregled osamnaestomesečnu bebu jer majka nije imala sitan novac, suspendovana je sa posla do okončanja inspekcijskog nadzora.\nOdbili da pregledaju bebu jer majka nije imala sitan novac\n15:36, 19. 2. 2017.\nZato što medicinska sestra nije imala sitan novac da vrati kusur, osamnaestomesečna beba nije pregledana u prokupačkom Domu zdravlja, a roditelji su morali hitno da je prevezu u Niš, tridesetak kilometara dalje od Prokuplja, kako bi beba bila pregledana, tvrdi majka. Direktor Doma zdravlja najavljuje kontrolu.\nNema spasa od redova za zdravstvene knjižice\n13:35, 11. 1. 2017.\nDok se Nišlije više od 2 meseca žale na višečasovno čekanje u redovima za izdavanje, overu i sinhronizaciju novih zdravstvenih knjižica, u Republičkom fondu za zdravstveno osiguranje tvrde da maksimalan broj zaposlenih radi na ovome, ali i da je problem u tome što “tek treba da se unapređuje sistem”.\nUzaludna digitalizacija - nalepnice i na novim zdravstvenim knjižicama\n17:15, 25. 11. 2016.\nIako bi elektronske zdravstvene knjižice trebalo da olakšaju administraciju i smanje papirologiju, na pojedinim karticama su službenici niškog Doma zdravlja zalepili nalepnice sa brojevima kartona.\nI nezaposleni moraju da plate nove zdravstvene knjižice\n14:27, 4. 11. 2016.\nIako nemaju nikakva primanja, kako kažu u Republičkom fondu za zdravstveno osiguranje, i nezaposleni moraju da plate 400 dinara za izdavanje nove plastične zdravstvene knjižice, koja je obavezna od nove godine.\nOveravanje knjižica i posle 3. juna\n15:42, 18. 5. 2012.\nMinistarstvo zdravlja donelo je uredbu kojom građani Srbije do 3. juna moraju da se odluče za izabranog lekara, a ukoliko to ne učine neće moći da overe zdravstvenu knjižicu. Ipak, prema informacijama koje su Južne vesti dobile iz ministarstva situacija nije tako alarmantna.


Đilas: Pozvaćemo na mirni protest ako ne bude poboljšanja izbornih uslova - Društvo - Dnevni list Danas\nPočetna » Društvo » Đilas: Pozvaćemo na mirni protest ako ne bude poboljšanja izbornih uslova\nĐilas: Pozvaćemo na mirni protest ako ne bude poboljšanja izbornih uslova\nPredsednik Stranke slobode i pravde (SSP) Dragan Đilas izjavio je danas da će opozicija pozvati građane na protest ukoliko ne dođe do poboljšanja izbornih uslova u Srbiji.\n„Građani je svega preko glave, to zna svako ko ide po Srbiji, jedini način da se ovo reši jeste pobeda opozicije na izborima u Srbiji“, rekao je Đilas na konferenciji za novinare ispred PKB-a u Padinskoj Skali.\nĐilas: Prirodna bogatstva moraju pripadati Srbiji, a ne strancima\nPredsednik Stranke slobode i pravde (SSP) Dragan Đilas izjavio je danas da rudna bugastva, vode i zemlja moraju pripadati državi Srbiji i ne mogu pripadati nikome iz inostranstva.\nPotpredsednica Demokratske stranke Dragana Rakić izjavila je da joj poljopivrednici, kada razgovara sa njima dok obilazi Srbiju, kažu da ih je „strah da prostestuju je je na vlasti mafija“.\nDragan ĐilasPKBProtestPadinska skela\n2 reagovanja na “Đilas: Pozvaćemo na mirni protest ako ne bude poboljšanja izbornih uslova”\n31. jula 2021. u 13.16\n„svaki pedalj zemlje u Srbiji, rude i vode bice srpski.“ to sto kaze Djilas treba da nam bude cilj za bilo kakve druge ciljeve nema mesta. Samo u takvim uslovima i takvimciljem, Srbija moze da opstane i postoji.\n31. jula 2021. u 13.47\nKakvo poboljšanje uslova? Neće mu pomoći ni smanjenje cenzusa na 1%.


Vesti online / Sport / Tenis / Berdih odbranio meč lopte i pobedio Federera\nBerdih nadigrao Federera nakon dva sata i 21 minuta\nU prvom setu oba tenisera imali su šanse za brejk, ali je drugi teniser sveta to uspeo i da ostvari. On je u osmom gemu prvog seta oduzeo servis Berdihu, iskoristivši četvrtu brejk loptu, a potom lako dobio taj deo igre sa 3:6.\nU drugom setu, oba tenisera su napravila po brejk, a u taj-brejku Švajcarac je dvaput imao meč loptu koju nije iskoristio, pa je Čeh izjednačio sa 10:8.\nU odlučujućem setu Berdih je uspeo da oduzme servis Federeru, a potom bez većih problema zaključio polufinalnu meč sa 6:4.\nBedrih će se u finalu sastati sa prvim teniserom sveta Novakom Đokovićem, koji je u polufinalnom meču bio bolji od Argentinca Huana Martina del Potra sa 2:0.\nĐoković je na ovom turniru trijumfovao 2009, 2010. i 2011. godine, a Federer 2003, 2004, 2005, 2007. i 2012.


Teodora Janjic 21.10.2021. 07:27h 11:13h\nSkupština kupuje nameštaj po meri, a u specifikaciji do detalja opisano kako svaki komad mora da izgleda. Koliko će to koštati građane, međutim, još je tajna - Dačić i Odalović tvrde da pojma nemaju šta će da pazare\nNarodna skupština, na čijem čelu je lider socijalista Ivica Dačić, nabavlja skupoceni nameštaj od kovanog gvožđa, specijalne kožne fotelje, ormare, police, radne i klub stolove, pa čak i barske stolice, a koliko će taj luksuz koštati građane Srbije, kao da je državna tajna!\nIako je u javnom pozivu naveden niz zahteva po pitanju kvaliteta komada koje žele, gde je do detalja opisano i kako svaki komad nameštaja treba da izgleda i od kakvog materijala će biti izrađen, cena se ne pominje. Još je neobičnije to što prvi čovek Skupštine i generalni sekretar Veljko Odalović, bar kako nam tvrde, pojma nemaju ni šta su naručili ni koliko će sve to da košta!\nSkupština, naime, nabavlja barske stolice, kožne fotelje, trosed, dvosed i fotelju od kovanog gvožđa, radni sto, arhivske komode, stolove... Prema specifikaciji, koja je javno dostupna, očigledno se traži visok kvalitet, a po pitanju cene očito je nebo granica jer se nigde ne pominje čak ni okvirno koliko će za ove namene biti odvojeno.\nDačić nam je poručio da o nabavci generalno ništa ne zna.\n- Ja nisam nadležan za to. To ne radi, niti ima bilo koja ovlašćenja predsednik Skupštine, već po zakonu Generalni sekretarijat, koji sarađuje sa Administrativnim odborom - kazao nam je Dačić.\nNo, ni generalni sekretar Narodne skupštine Veljko Odalović nije znao da nam kaže o čemu je tačno reč.\n- Naša uprava trebuje te stvari, pa zaista ne znam o čemu se tačno radi. Pretpostavljam da je u pitanju nabavka nameštaja za restoran i spoljašnji prostor za sedenje. Mislim da je plan te nabavke napravljen još prošle godine, ali ne znam koja je vrednost u pitanju - rekao nam je Odalović.\nPosle ispada svog poslanika\nFila se ućutao, Obradović se nudi SNS za koaliciju\nPoslanik SPS Toma Fila, koji je pre dva dana „savetovao“ opozicionare da izađu na izbore i sruše predsednika Vučića, te da će, ako treba, i socijalisti s njima u koaliciju, juče se potpuno povukao i ni reč da kaže.\nIstovremeno, njegov partijski kolega i predsednik GO SPS Žarko Obradović poslao je saopštenje u kojem je rekao da ta stranka „ ne dovodi u pitanje saradnju sa SNS, a stavovi pojedinaca poput Tome File koji se nude opoziciji su pogrešni“.\nOn je naglasio da se zna ko u SPS donosi odluke.\n- To je predsednik Ivica Dačić, GO i drugi organi stranke, a ne pojedinci - rekao je Obradović i dodao:\n- Stvar je jasna - SPS želi da nastavi zajedničku saradnju s predsednikom Srbije i SNS Aleksandrom Vučićem i sa SNS jer je to u interesu jačanja Srbije i boljeg života građana. Hoćemo da podržimo Vučića kao zajedničkog kandidata na sledećim predsedničkim izborima i da razgovaramo o svim budućim oblicima zajedničke saradnje sa SNS.\nDragan Dobrašinović iz Koalicije za nadzor javnih finansija kaže da po zakonu nije obavezno da se u javnom pozivu navede vrednost nabavke, ali i ukazuje da bi ona morala da bude navedena u samom planu javne nabavke.\n- Mnogo je ipak čudno da dvojica ljudi koji vode Skupštinu, predsednik i generalni sekretar, ne znaju ni šta se tačno nabavlja, niti za koje potrebe, kao ni koliko će novca za to biti potrošeno. Pogotovo bi generalni sekretar, koji je maltene domaćin te institucije, to morao da zna - kaže Dobrašinović za Kurir.\nUkazuje i da bi jedino imalo smisla da se ovaj nameštaj nabavlja za neki reprezentativni skupštinski prostor.\n- Da je u pitanju neki prostor u kome se primaju visoke zvanice, a koji nije prigodno opremljen, ova nabavka bi bila logična. Ali ako se radi o restoranskom prostoru, kako je to rekao sekretar, onda zaista ne vidim poentu ove nabavke - zaključio je Dobrašinović za naš list.\nIVICA DAČIĆ ZA KURIR: Pitaću Novicu Tončeva odakle mu pare za vilu na Dedinju i da li je prijavio Agenciji!\nIvica Dačićnameštajskupoceni nameštajstolicekovano gvožđeSkupština Srbije


Da li je ovo sledeća zemlja koja povlači priznanje Kosova? - Sputnjik Srbija\n11:13 16 Maj 2021\nDa li je ovo sledeća zemlja koja povlači priznanje Kosova?\n09:35 07.11.2018 (osveženo 10:25 07.11.2018) Preuzmite kraći link\nPriznanje jednostrano proglašene nezavisnosti Kosova trebalo bi da povuče, očekuje se, i Unija Komora, javljaju mediji.\nPodsetimo, ministar spoljnih poslova Srbije Ivica Dačić najavio je kako danas očekuje da još jedna zemlja povuče priznanje nezavisnosti Kosova.\nIzmeđu ostalog, Dačić bi danas trebalo da se sastane sa ministrom inostranih poslova i međunarodne saradnje Unije Komora Suef Mohamedom el Aminom.\nIvica Dačić i ministar inostranih poslova i međunarodne saradnje Unije Komora Suef Mohamed el Amin sastaće se danas, 7. novembra 2018. godine, u 10:00 časova u Ministarstvu spoljnih poslova u Ulici kneza Miloša 24.\nUnija komora, Srbija


Brnabić: Ne znam kako su nabavljene škode, ali verujem da je sve po zakonu (VIDEO) | Insajder\nBrnabić: Ne znam kako su nabavljene škode, ali verujem da je sve po zakonu (VIDEO)\nNi tri nedelje nakon „svečane primopredaje“ više od 700 novih putničkih vozila marke "škoda" policijskim upravama, nije poznato zbog čega je zaključkom Vlade ova nabavka proglašena „poverljivom“ i realizovana neposrednom pogodbom. Na pitanje Insajdera, premijerka Ana Brnabić je rekla da nema detalje o nabavci „škoda“, ali i da veruje da nije bilo protivzakonitih radnji.\nFoto: Izvor: Insajder /\nZbog odluke da se proglasi poverljivom nabavka, kako je saopšteno, 710 vozila za potrebe MUP-a do danas je tajna kakvi su bili uslovi predviđeni konkursnom dokumentacijom, koliko vozila je ukupno nabavljeno, koliko su koštala.\nNa ova pitanja juče nije mogla da nam odgovori premijerka Brnabić, iako je upravo odlukom Vlade nabavka proglašena „poverljivom“.\n„ Proveriću sa ministrom Stefanovićem, pa ću vam se javiti. Sigurna sam da ne postoje nikakve protivzakonite radnje i da se ozbiljno razmišljalo i o potrebama našeg Ministarstva unutrašnjih poslova i o zaštiti budžeta Republike Srbije, tako da nemam nikakav problem“, rekla je premijerka dodajući da ćemo odgovor na pitanje kako su tačno nabavljena ova vozila dobiti nakon konsultacija.\nOdgovor na to pitanje novinari Insajdera od MUP-u nisu dobili već dve nedelje.\nPoverljive informacije o nabavci\nNeposredno nakon svečanosti na kojoj je MUP predstavio preko 700 novih vozila, na pitanje zašto je policija kupila „škode“ a ne vozila iz kragijevačkog Fijata, premijerka Brnabić je rekla: “Ko je pobedio na javnoj nabavci od njega kupujemo, ne praktikujemo protekcionizam“.\nIpak, ta javna nabavka nije objavljena ni na sajtu MUP-a ni na portalu javnih nabavki pa je tek nakon što su se mediji zainteresovali za detalje kupovine novih policijskih automobila, državni sekretar u MUP Milosav Miličković otkrio da tendera nije ni bilo.\nKako je naveo, na osnovu zaključka Vlade Srbije utvrđena je poverljivost postupka a nabavka je realizovana putem neposredne pogodbe. Miličković je istakao da su u postupku pribavljene ponude od zastupnika za vozila marke "pežo", "fijat" i "škoda", a da je izabrana najpovoljnija ponuda.\nPrema članu 128. Zakona o javnim nabavkama, odredbe ovog zakona se ne primenjuju u slučaju gde bi primena postupka javne nabavke dovela do otkrivanja informacija koje se smatraju ključnim za bezbednost, a na osnovu odluke Vlade.\nIpak, ostaje nejasno zbog čega su podaci baš o ovoj nabavci tajni I ključni za bezbednost ako se uzme u obzir da je u prethodnom period MUP nabavljao vozila u postupcima u kojima je uredno objavljena i konkursna dokumentacija sa svim specifikacijama, kao i odluka i obaveštenja o zaključenim ugovorima.\nTako je prema podacima koje je objavila organizacija Transaparentnost Srbija, MUP u maju 2017 godine raspisao tender za nabavku vozila za potrebe uprave granične policije.\nOva nabavka je sprovedena u otvorenom postupku i sva dokumentacija je javno dostupna. Ugovor o nabavci je potpisan 27. jula a posao je dodeljen kompanijama Auto Čačak i Autokomerc.\nKompanija Auto Čačak je inače Generalni uvoznik Skode za Srbiju. Direktor ove kompanije do jula 2016 bio je Milun Todorović, danas gradonačelnik Čačka.\nZbog tajnosti poslednje nabavke više od 700 automobila tipa “škoda” nije poznato da li su one, primera radi, kupljene direktno od proizvođača, preko zastupnika Auto Čačka ili preko nekog drugog posrednika.